
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 183 

“ 31 Ιουλίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 246 
«Αξιολόγηση των μαθητών του Ενιαίου Λυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις του άρθρου 1 παρ. 9 και 11 του Ν. 
2525/97 (ΦΕΚ 188 Α’). 

2. Τις διατάξεις του άρθρου 7 παρ. 5περ. α, β, ζτου άρ¬ 
θρου 8παρ.9περ. α, στ και ζ και του άρθρου 32 παρ. 6 του 
ν. 1566/85 (ΦΕΚ 167 Α’). 

3. Τις διατάξεις του άρθρου 7 παρ. 1 του Ν. 1894/90 
(ΦΕΚ 110 Α'). 

4. Τις διατάξεις του άρθρου 29Α του Ν. 1558/1985 και 
του άρθρου 27 του Ν. 2081/1992 (ΦΕΚ 154Α), όπως αντι- 
καταστάθηκαν με το άρθρο 1 παρ. 2 του Ν. 2469/1997 
(ΦΕΚ38Α) 

5. Το γεγονός ότι δεν προκαλείται δαπάνη, εις βάρος 
του τακτικού προϋπολογισμού για το τρέχον και τα επό¬ 
μενα οικονομικά έτη. 

6. Την υπ’ αριθμ. 660/10-2-1998 γνώμη του Παιδαγωγι¬ 
κού Ινστιτούτου. 

7. Την υπ'αριθμ.420/1998 γνωμοδότηση του ΣτΕ, μετά 
από πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

ΚΕΦΑΛΑΙΟ Α 

ΓΕΝΙΚΑ ΠΕΡΙ ΑΞΙΟΛΟΓΗΣΗΣ ΚΑΙ ΑΞΙΟΛΟΓΟΥΜΕΝΩΝ 
ΜΑΘΗΜΑΤΩΝ 

Άρθρο 1 

Σκοπός της αξιολόγησης των μαθητών 

Η αξιολόγηση των μαθητών είναι αναπόσπαστο μέρος 
της διδακτικής διαδικασίας. Έχει ως σκοπό να προσδιορί¬ 
σει το βαθμό επίτευξης των διδακτικών στόχωντης, όπως 
αυτοί καθορίζονται από τα ισχύοντα αναλυτικά προγράμ¬ 
ματα των αντίστοιχων μαθημάτων. Η αξιολόγηση οφείλει 
να συνδυάζει ποικίλες μορφές και τεχνικές για να επιτύχει 
αφενός έγκυρη, αξιόπιστη, αντικειμενική και αδιάβλητη α¬ 
ποτίμηση των γνώσεων, της κριτικής ικανότητας και των 
δεξιοτήτων των μαθητών και αφετέρου να συμβάλει στην 
αυτογνωσία και στην αντικειμενική πληροφόρησή τους για 
το επίπεδο μάθησης και τις ικανότητέςτους. Παράλληλα, 


οφείλει να πληροφορεί τον εκπαιδευτικό για τα αποτελέ¬ 
σματα του έργου του και να ανατροφοδοτεί τη διδακτική 
πράξη, με στόχο τη συνεχή βελτίωση και την αύξηση της 
αποτελεσματικότητάςτης. Τέλος, υπηρετεί και την ενημέ¬ 
ρωση των γονέων για την πρόοδο των μαθητών. 

Στο πλαίσιο αυτό ο μαθητής αξιολογείται από: 

1 .τη συμμετοχή του στην καθημερινή εργασία τηςτάξης 
και τη συνολική δραστηριότητάτου μέσα στο Σχολείο. 

2. τα αποτελέσματα της επίδοσής του στις γραπτές δο¬ 
κιμασίες αξιολόγησης κατά τα δύο τετράμηνα του διδα¬ 
κτικού έτους, οι οποίες διακρίνονται σε: α) ενδιάμεσες και 
β) τελικές, 

3. τις συνθετικές - δημιουργικές εργασίες και 

4. από τον ατομικό του φάκελο, όπου αυτός τηρείται. 

Άρθρο 2 

Περίοδοι διδακτικού έτους 

Το διδακτικό έτος στο Ενιαίο Λύκειο χωρίζεται σε δύο 
(2) περιόδους που ονομάζονται τετράμηνα. Το Α' τετρά¬ 
μηνο διαρκεί από την 1 η Σεπτεμβρίου ως την 20η Ιανουά¬ 
ριου. Το Β'τετράμηνο διαρκεί από την 21η Ιανουάριου ως 
την 31η Μάίου. Όταν η 31η Μάίου συμπίπτει με Σάββατο, 
Κυριακή ή Δευτέρα, τα μαθήματα λήγουν την αμέσως 
προηγούμενη Παρασκευή. 

Άρθρο 3 

Χαρακτηρισμός των διδασκομένων μαθημάτων στο Ενι¬ 
αίο Λύκειο 

1. Τα μαθήματα της Α' τάξης του Λυκείου κατανέμονται 
σε τρεις (3) ομάδες: 

α)Η ομάδα Α περιλαμβάνει όλα τα μαθήματα Γενικής 
Παιδείας που εξετάζονται γραπτά 

β)Η ομάδα Β περιλαμβάνει τα μαθήματα επιλογής που 
εξετάζονται γραπτά. 

γ)Η ομάδα Γ περιλαμβάνει τα μαθήματα, τα οποία δεν 
εξετάζονται γραπτά, δηλαδή την Αισθητική Αγωγή, τη Φυ¬ 
σική Αγωγή, τις Εφαρμογές Πληροφορικής και τον Σχολι¬ 
κό και Επαγγελματικό Προσανατολισμό. 

2. Τα μαθήματα των τάξεων Β' και Γ κατανέμονται σε 
τέσσερις (4) ομάδες: 

Η ομάδα Α περιλαμβάνει τα μαθήματα Γενικής Παιδείας 
που εξετάζονται γραπτά. 

α)Η ομάδα Β περιλαμβάνει τα μαθήματα των κατευθύν¬ 
σεων που εξετάζονται γραπτά. 

β)Η ομάδα Γ περιλαμβάνει τα μαθήματα επιλογής που 
εξετάζονται γραπτά. 

γ) Η ομάδα Δ' περιλαμβάνει τα μαθήματα της Φυσικής Α¬ 
γωγής και τις Εφαρμογές Υπολογιστών, τα οποία δεν ε¬ 
ξετάζονται γραπτά. 

Άρθρο 4 

Μαθήματα Προαιρετικής Επιλογής 

Αν ένας μαθητής των Β' και Γ τάξεων επιλέξει και 2ο μά¬ 
θημα επιλογής, το μάθημα αυτό εξετάζεται και βαθμολο¬ 
γείται κανονικά και ο βαθμός του συνυπολογίζεται στην ε¬ 
ξαγωγή του γενικού μέσου όρου προαγωγής και απόλυ¬ 
σης των μαθητών. 

Άρθρο 5 

Κλάδοι μαθημάτων 

Από τα διδασκόμενα στο Ενιαίο Λύκειο μαθήματα τα 
παρακάτω χωρίζονται σε κλάδους ως εξής: 

1. Τα Μαθηματικά Γ ενικής Παιδείας στις τάξεις Α' και Β' 
χωρίζονται στους κλάδους: 

α. Άλγεβρα και 
β. Γεωμετρία, 

2. Το μάθημα Σχέδιο Γραμμικό και Ελεύθερο στη Β' τά¬ 
ξη (κατεύθυνση Θεωρητική και Θετική) χωρίζεται στους 
κλάδους: 

α. Σχέδιο Γραμμικό 
β. Σχέδιο Ελεύθερο. 

3. Το Σχέδιο Τεχνικό και Αρχιτεκτονικό στη Γ τάξη (Κύ¬ 
κλος Τεχνολογίας και Παραγωγής και Κύκλος Πληροφο¬ 
ρικής και Υπηρεσιών) χωρίζεται στους κλάδους: 

α. Σχέδιο Τεχνικό και 
β. Σχέδιο Αρχιτεκτονικό. 

4. Οι κλάδοι των μαθημάτων των παρ. 1 και 3 του παρό¬ 
ντος άρθρου εξετάζονται και βαθμολογούνται χωριστά. 

Ο τελικός μέσος όρος (ΜΟ) των κλάδων αποτελεί το βαθ¬ 
μό του μαθήματος. Οι κλάδοι των μαθημάτων της παρ. 2 
του παρόντος άρθρου εξετάζονται και βαθμολογούνται 
διαζευκτικά. 

5. α. Το μάθημα: Ελληνικά (Αρχαία και Νέα) στην Α'και 
Β' τάξη του Ενιαίου Λυκείου (μάθημα Γενικής Παιδείας) 
χωρίζεται σε 1) Αρχαία Ελληνική Γλώσσα και Γραμματεία 
και 2) Νέα Ελληνική Γλώσσα και Γ ραμματεία. 

β. Τα μαθήματα: Φυσική-Χημεία της Α'τάξης, Φυσική- 
Χημεία-Βιολογία (Μάθημα Γενικής Παιδείας) της Β' τάξης 
και Φυσική-Βιολογία ( Μάθημα Γενικής Παιδείας) της Γ 
τάξης (Τεχνολογική κατεύθυνση) χωρίζονται αντίστοιχα: 
σε Φυσική, Χημεία, Φυσική, Χημεία, Βιολογία, και Φυσική, 
Βιολογία. 

γ. Καθένα από τα μαθήματα των εδ. α και β της παρού- 
σης παραγράφου εξετάζεται και βαθμολογείται χωριστά 
και υπολογίζεται αυτοτελώς για την εξαγωγή του μέσου 
όρου (Μ.Ο.)επίδοσηςτων μαθητών. 

6. Το μάθημα της Αισθητικής Αγωγής χωρίζεται στους 
κλάδους: 

α. Στοιχεία Θεατρολογίας 
β. Μουσική 
γ. Εικαστικά 

Κάθε κλάδος βαθμολογείται χωριστά. Ο βαθμός στο 


μάθημα αυτό είναι ο μέσος όρος και τωντριών κλάδων. Αν 
κάποιος κλάδος δεν διδάσκεται, ο μέσος όρος προκύπτει 
από τους υπολοίπους. 

Άρθρο 6 

Βαθμολογική κλίμακα 

1. Η βαθμολογική κλίμακα, με βάση την οποία υπολογί¬ 
ζονται οι βαθμοί επίδοσης των μαθητών σε όλα τα μαθή¬ 
ματα, είναι 0 - 20 και λεκτικώς προσδιορίζεται με τους χα¬ 
ρακτηρισμούς: 


Κακώς 

0- 05 

Ανεπαρκώς 

05,1. -10 

Σχεδόν καλώς 

10,1.-13 

Καλώς 

13,1.-16 

Λίαν καλώς 

16,1.-18 

Άριστα 

18,1.-20 

Η βαθμολόγηση των γραπτών των προαγωγικών και α- 


πολυτήριων εξετάσεων γίνεται στην κλίμακα 0 -100 με α¬ 
κέραιους μόνο αριθμούς και ο τελικός βαθμός του γρα¬ 
πτού ανάγεται στην κλίμακα 0- 20 και γράφεται ως δεκα¬ 
δικός, όπου απαιτείται, με προσέγγιση δεκάτου. 

2. Οι προφορικοί βαθμοί της αξιολόγησης των μαθητών 
δίδονται σε ακέραιους αριθμούς. Ο μέσος όρος των προ¬ 
φορικών βαθμολογιών των δύο τετραμήνων δίδεται επί¬ 
σης με προσέγγιση δεκάτου. 

3.0 βαθμός προαγωγής και απόλυσης κατά μάθημα και 
ο γενικός μέσος όρος γράφονται ως δεκαδικοί με προ¬ 
σέγγιση δεκάτου. 

Άρθρο 7 

Διαγνωστική αξιολόγηση των μαθητών 

1. Στην αρχή του σχολικού έτους και μέσα στο μήνα Σε¬ 
πτέμβριο διεξάγονται υποχρεωτικά στην Α' τάξη του Λυ¬ 
κείου διαγνωστικές δοκιμασίες στα μαθήματα: Ελληνικά 
(Αρχαία και Νέα), Μαθηματικά, Φυσική, Χημεία και Ξένες 
Γλώσσες . Στις επόμενες τάξεις οι διαγνωστικές δοκιμα¬ 
σίες είναι προαιρετικές και διεξάγονται κατά την κρίση 
των εκπαιδευτικών στα μαθήματα στα οποία θεωρούνται 
απ' αυτούς αναγκαίες. 

2. Σκοπός των διαγνωστικών δοκιμασιών είναι: 

α. Να βοηθήσουν τους εκπαιδευτικούς να προσδιορί- 
σουντο επίπεδο στο οποίο βρίσκονται οι μαθητές τους, ώ¬ 
στε ανάλογα να προσαρμόσουν τη διδασκαλία τους. 

β. Να διερευνήσουν αν οι μαθητές διαθέτουν τις προα- 
παιτούμενες γνώσεις και δεξιότητες για να παρακολου¬ 
θήσουν χωρίς προβλήματα τη διδασκαλία της νέας ύλης. 

γ. Να επισημάνουντις ελλείψεις τους για να συμπληρω¬ 
θούν με τον προσφορότερο, κατά την κρίση του διδάσκο¬ 
ντος, τρόπο κατά τη διδασκαλία στην τάξη ή μέσω της πρό¬ 
σθετης διδακτικής στήριξης - ενισχυτικής διδασκαλίας. 

3. Οι διαγνωστικές δοκιμασίες συνδυάζουν ερωτήσεις δια¬ 
φόρων τύπων, που διατυπώνονται από τους διδάσκοντες. 

4. Οι διαγνωστικές δοκιμασίες διεξάγονται με την ευθύ¬ 
νη του διδάσκοντος, σε συνεργασία με το Διευθυντή του 
Σχολείου, σε μια διδακτική ώρα, χωρίς προειδοποίηση 
των μαθητών. Δεν επιτρέπεται να διενεργούνται περισσό¬ 
τερες από μία (1) κατά τη διάρκεια του ημερήσιου διδα¬ 
κτικού προγράμματος, ούτε να υπερβαίνουν τις τρεις (3) 
κατά τη διάρκεια του εβδομαδιαίου διδακτικού προγράμ¬ 
ματος για τους ίδιους μαθητές. 

5. Οι διαγνωστικές δοκιμασίες, αφού διορθωθούν από 
το διδάσκοντα, τίθενται υπόψη των μαθητών, συζητού- 
νται μεταξύ των εκπαιδευτικών που διδάσκουν στην ίδια 
τάξη, με σκοπό να εξεταστούν τρόποι αποτελεσματικής 
βοήθειαςτων μαθητώνπου εμφανίζουν σημαντικές ελλεί¬ 
ψεις σε προηγούμενες γνώσεις. 

6. Οι διαγνωστικές δοκιμασίες δεν λαμβάνονται υπόψη 
στην αξιολόγηση της επίδοσης του μαθητή. 

7. Για την απόδοση των μαθητών στις διαγνωστικές δο¬ 
κιμασίες ενημερώνονται και οι γονείς των μαθητών κατά 
τις επισκέψεις τους στο σχολείο. 

8. Τα γραπτά των διαγνωστικών δοκιμασιών φυλάσσο¬ 
νται στο σχολείο καθ’ όλη τη διάρκεια του διδακτικού έ¬ 
τους. 

9. Οι διδάσκοντες τα μαθήματα που αναφέρονται στην 
παράγραφο 1 του παρόντος άρθρου, σε συνεργασία με 
το Διευθυντή, εισηγούνται πρόγραμμα πρόσθετης διδα¬ 
κτικής στήριξης- ενισχυτικής διδασκαλίας στο Σύλλογο 
των διδασκόντων, ο οποίος και αποφασίζει. 

10. Με βάση τις διαγνωστικές δοκιμασίες στις Ξένες 
Γλώσσες γίνεται η κατάταξη των μαθητών σε επίπεδα μό¬ 
νο στο μάθημα αυτό, επειδή οι μαθητές δεν έχουν κοινή α¬ 
φετηρία στην εκμάθηση των Ξένων Γλωσσών. Ο τρόπος 
καθορισμού των επιπέδων και η μορφή τους καθορίζεται 
με απόφαση του Υπουργού Εθνικής Παιδείας και Θρη¬ 
σκευμάτων. 

11. Στην αρχή του σχολικού έτους γίνεται με ευθύνη των 
Διευθυντών των Λυκείων ενημέρωση των μαθητών και 
των γονέων τους για το σκοπό και το ρόλο της διαγνωστι¬ 
κής αξιολόγησης. 

ΚΕΦΑΛΑΙΟ Β' 

ΑΞΙΟΛΟΓΗΣΗ ΤΩΝ ΜΑΘΗΤΩΝ ΚΑΤΑ ΤΗ ΔΙΑΡΚΕΙΑ ΤΩΝ 
ΤΕΤΡΑΜΗΝΩΝ 

Άρθρο 8 

Προφορική βαθμολογία τετραμήνων 

1. Για την αξιολόγηση του μαθητή κατά τετράμηνο ο δι¬ 
δάσκων συνεκτιμά: 

α. Τη συμμετοχή του στη διδακτική - μαθησιακή διαδι¬ 
κασία. 

β. Την επιμέλεια και το ενδιαφέροντου για το συγκεκρι¬ 
μένο μάθημα. 

γ. Την επίδοσή του στις ολιγόλεπτες και ωριαίες γρα¬ 
πτές δοκιμασίες. 

δ. Τις εργασίες που εκτελεί στο σπίτι ή το Σχολείο, 
ε. Το φάκελο επιδόσεων και δραστηριοτήτωντου μαθη¬ 
τή, όπου αυτός τηρείται. 

2. Στην περίπτωση που λείπουν στοιχεία της παραγρά¬ 
φου 1 του παρόντος άρθρου ο προφορικός βαθμός του 
τετραμήνου διαμορφώνεται από τη συνεκτίμηση των υ¬ 
παρχόντων στοιχείων. 

3. Για μάθημα που για οποιονδήποτε λόγο διδάχθηκε λι¬ 
γότερο από δέκα (10) ώρες δεν κατατίθεται βαθμολογία, 
εάν αποδεδειγμένα και δικαιολογημένα ο διδάσκων δεν 
διαθέτει επαρκή στοιχεία για την αξιολόγηση των μαθη¬ 
τών. 

4. Δεν κατατίθεται βαθμολογία για τα μαθήματα των Θρη¬ 
σκευτικών και της Φυσικής Αγωγής για όσους μαθητές έ¬ 
χουν νομίμως απαλλαγεί από την παρακολούθησή τους. 


5. ΜετηλήξητουΑ'ήτου Β'τετραμήνου κάθε διδάσκων 
καταθέτει στο Διευθυντή του Σχολείου ονομαστική κατά¬ 
σταση για κάθε τάξη ή τμήμα χωριστά με τους τετραμηνι- 
αίους βαθμούς επίδοσης. 

6. Αν από την ονομαστική κατάσταση της προφορικής 
βαθμολογίας λείπει βαθμός μαθητή, ο διδάσκων με ενυ¬ 
πόγραφη σημείωση πάνω στην κατάσταση δικαιολογεί 
την έλλειψη του βαθμού. 

7. Με ευθύνη του Διευθυντή του Σχολείου και του διδά¬ 
σκοντος, η προφορική βαθμολογία των μαθητών καταχω¬ 
ρίζεται χωρίς καθυστέρηση στο Ατομικό Δελτίο (Α.Δ.) των 
μαθητών και στον Η/Υ, εφόσοντο Σχολείο διαθέτει Η/Υ. Α¬ 
ντίγραφο της βαθμολογίας που καταχωρίζεται σε ηλε¬ 
κτρονικό υπολογιστή κρατείται υποχρεωτικά και σε δι¬ 
σκέτα. Για το 2ο τετράμηνο η καταχώριση γίνεται πριν α¬ 
πάτην έναρξη των γραπτών προαγωγικών ή απολυτήριων 
εξετάσεων. Μετά την καταχώριση δεν επιτρέπεται καμία 
μεταβολή. 

8. Φωτοαντίγραφα της καρτέλας των μαθητώντων δύο 
τελευταίωντάξεωντου Λυκείου, στην οποία αναγράφεται 
η βαθμολογία τους στα δύο τετράμηνα, αποστέλλεται υ¬ 
ποχρεωτικά και με ευθύνη του Δ/ντή κάθε Λυκείου στην 
αρμόδια Δ/νση ή Γ ραφείο Εκπαίδευσης μέσα σε μία βδο¬ 
μάδα από τη λήξη των μαθημάτων. Τα φωτοναντίγραφα ε¬ 
πικυρώνονται από το Δ/ντή του Λυκείου. 

Άρθρο 9 

Ενδιάμεσες γραπτές εξετάσεις 

1. Η πρόοδος των μαθητών ελέγχεται με ποικίλες ενδιά¬ 
μεσες γραπτές εξετάσεις. Αυτές είναι: 

α) Οι ολιγόλεπτες γραπτές δοκιμασίες, οι οποίες απο¬ 
τελούν εναλλακτικό τρόπο εξέτασης των μαθητών στο 
μάθημα της ημέρας και συμπληρώνουν την αξιολόγηση 
μέσω προφορικών διαδικασιών. Γίνονται χωρίς προειδο¬ 
ποίηση των μαθητών με τη μορφή σύντομων, ποικίλων και 
κατάλληλων ερωτήσεων, οι οποίες διατυπώνονται από το 
διδάσκοντα με βάση τα σχετικά παραδείγματα που περιέ- 
χονται στα σχολικά βιβλία και στο λοιπό παιδαγωγικό υλι¬ 
κό που αποστέλλεται στα σχολεία ή λαμβάνονται έτοιμες 
από Τράπεζα Θεμάτων ή επίσημα ανθολόγια ερωτήσεων. 
Διενεργούνται σε αριθμό που καθορίζει κατά την κρίση 
του ο κάθε διδάσκων. Τα αποτελέσματά τους αξιοποιού- 
νταιγια την αντικειμενικότερη αξιολόγηση του μαθητή και 
τη συνεχή ανατροφοδότηση της διδασκαλίας. 

β) Οι ωριαίες γραπτές δοκιμασίες σε ευρύτερες ενότη¬ 
τες, οι οποίες γίνονται ύστερα από προειδοποίηση σε 
χρόνο και ενότητα που επιλέγει και ανακοινώνει στους μα¬ 
θητές ο διδάσκων. Ως προς τη μορφή τους μπορεί να συν¬ 
δυάζουν ταυτόχρονα διαφορετικού τύπου ερωτήσεις (α¬ 
νάπτυξης, σύντομης απάντησης και κλειστού τύπου). Ο 
διδάσκων ή οι διδάσκοντες σε μία τάξη κατανέμουν στην 
αρχή του διδακτικού έτους και οπωσδήποτε μέχρι την 30ή 
Σεπτεμβρίου τη διδακτέα ύλη σε ευρύτερες ενότητες, για 
να διευκολύνουν τον προγραμματισμό της διδασκαλίας 
και τη διεξαγωγή των γραπτών δοκιμασιών. Η κατανομή 
αυτή γνωστοποιείται εγγράφως στο Διευθυντή του Σχο¬ 
λείου και στο Σχολικό Σύμβουλο, όταν αυτός τη ζητήσει. 
Κάθε τετράμηνο διεξάγεται υποχρεωτικά μία (1) ωριαία 
γραπτή δοκιμασία σε μία ευρύτερη ενότητα. 

γ) Οι συμπληρωματικές ωριαίες γραπτές δοκιμασίες οι 
οποίες διεξάγονται κάθε τετράμηνο, εφόσοντο θεωρεί α¬ 
ναγκαίο ο διδάσκων. Η συμπληρωματική ωριαία εξέταση 
μπορεί να γίνει μόνο σε μαθήματα που διδάσκονται δύο 
(2) τουλάχιστον ώρες την εβδομάδα. 

2. Για τη διενέργεια των ωριαίων γραπτών δοκιμασιών 
απαιτείται προγραμματισμός με συνεννόηση των διδα¬ 
σκόντων και του Διευθυντή του Σχολείου. Η συνεννόηση 
αυτή αποσκοπεί στην αποφυγή συσσώρευσης γραπτών 
εξετάσεων την ίδια χρονική περίοδο και στον καλύτερο 
συντονισμό τους. Ο τρόπος υλοποίησής τους καθορίζε¬ 
ται από το Σύλλογο Διδασκόντων κάθε Λυκείου. 

3. Δεν επιτρέπεται να διεξάγονται περισσότερες από 
μία (1) γραπτές δοκιμασίες οποιοσδήποτε μορφής κατά 
τη διάρκειατου ημερήσιου διδακτικού προγράμματος ού¬ 
τε να υπερβαίνουν τις τρεις (3) στη διάρκειατου εβδομα¬ 
διαίου προγράμματος για τους ίδιους μαθητές. 

4. Οι μαθητές που επιθυμούν να βελτιώσουν το συνολι¬ 
κό βαθμό επίδοσής τους σε κάθε μάθημα του αντίστοιχου 
τετραμήνου έχουν τη δυνατότητα να συμμετάσχουν, αν 
το επιθυμούν, σε μια πρόσθετη ανακεφαλαιωτική ωριαία 
γραπτή εξέταση, την οποία ορίζει υποχρεωτικά ο Σύλλο¬ 
γος Διδασκόντων. Η συμπληρωματική αυτή εξέταση 
πραγματοποιείται κατά την πρώτη εβδομάδα έναρξης 
των μαθημάτων του Β' τετραμήνου για τα μαθήματα που 
διδάχθηκαν στο Α' τετράμηνο και κατά την τελευταία ε¬ 
βδομάδα του Β' τετραμήνου για τα μαθήματα που διδά¬ 
χτηκαν κατά το τετράμηνο αυτό. Για το σκοπό αυτό οι κα¬ 
θηγητές ενημερώνουν κατά το τέλος του Β' τετραμήνου 
τους μαθητές για την πρόοδό τους, χωρίς αυτό να σημαί¬ 
νει οριστικοποίηση της βαθμολογίας πριν από τη λήξη του 
τετραμήνου. Ο βαθμός της εξέτασης αυτής συμμετέχει 
ως τρίτος βαθμός (προφορικός βαθμός, βαθμός κανονι- 
κής(ων) ωριαίας(ων) εξέτασης(εων), βαθμός πρόσθετης 
ωριαίας εξέτασης) στην εξαγωγή του μέσου όρου επίδο¬ 
σης στο αντίστοιχο μάθημα. Η συμμετοχή στις δοκιμα¬ 
σίες αυτές είναι προαιρετική για τους μαθητές. Στην εξέ¬ 
ταση μπορούν να συμμετάσχουν όσοι μαθητές επιθυ¬ 
μούν. Η έκταση της ύλης, στην οποία αναφέρεται η 
πρόσθετη ωριαία εξέταση, δεν μπορεί να είναι μικρότερη 
από μια ευρεία διδακτική ενότητα του αντίστοιχου μαθή¬ 
ματος ούτε μεγαλύτερη από το μισό της ύλης που έχει δι¬ 
δαχθεί κατά το αντίστοιχο τετράμηνο. 

5. Τα δοκίμια όλων των γραπτών δοκιμασιών -διαγνω¬ 
στικών, πρόχειρων και ωριαίων - αφού διορθωθούν και 
βαθμολογηθούν από το διδάσκοντα, τίθενται υπόψη των 
μαθητών και εν συνεχεία παραδίδονται στη Διεύθυνση και 
φυλάσσονται στο Σχολείο ως τη λήξη του διδακτικού έ¬ 
τους. Επιδεικνύονται επίσης στους κηδεμόνες, στους 
Σχολικούς Συμβούλους, εφόσον το ζητήσουν, σύμφωνα 
με την παράγραφο 3 του άρθρου 13, καθώς και σε κάθε 
άλλο πρόσωπο ή φορέα εξουσιοδοτημένο από το Υ- 
ΠΕΠΘ. 

6. Ο διδάσκων καταθέτει στο Διευθυντή το πρωτότυπο 
των θεμάτων κάθε κριτηρίου αξιολόγησης. Τα κριτήρια α¬ 
ξιολόγησης με ευθύνη του Διευθυντή ταξινομούνται κατά 
μάθημα και κατηγορία, τηρείται σχετικό αρχείο, το οποίο 
είναι στη διάθεση όλων των διδασκόντων του Σχολείου 
και του Σχολικού Συμβούλου της ειδικότητας, καθώς και 


κάθε άλλου προσώπου ή φορέα εξουσιοδοτημένου από 
τοΥΠΕΠΘ. 

Άρθρο 10 

Εργασίες εμπέδωσης του μαθήματος 

Οι εργασίες ή οι ασκήσεις εμπέδωσης του μαθήματος 
πραγματοποιούνται στο σχολείο και κατ’ οίκον, εφόσον ο 
διαθέσιμος στο σχολείο χρόνος δεν είναι επαρκής. Είναι 
σύντομης έκτασης και αποσκοπούν κυρίως στον έλεγχο 
της εμπέδωσης της διδασκόμενης ύλης και της ικανότη¬ 
τας εφαρμογής των γνώσεων που απαιτούνται για τη λύ¬ 
ση προβλημάτων ή ασκήσεων, στη γραμματική, συντακτι¬ 
κή και αισθητική ανάλυση κειμένων, στην παραγωγή ποι¬ 
κίλων μικρών συνθετικών εργασιών και σε άλλες 
παρόμοιες μαθησιακές δραστηριότητες. Το περιεχόμενο 
των εργασιών και ασκήσεων εμπέδωσης του μαθήματος, 
το πλήθος και η συχνότητά τους καθορίζονται από το δι¬ 
δάσκοντα από τον οποίο αξιολογούνται, σύμφωνα με τις 
αρχές των Παιδαγωγικών Επιστημών. 

Άρθρο 11 

Συνθετικές - Δημιουργικές εργασίες 

1. Οι εργασίες αυτές έχουν συνθετικό χαρακτήρα και 
επιδιώκουν την ανάπτυξη της δημιουργικής ικανότητας 
του μαθητή και γενικότερα την καλλιέργεια ερευνητικού 
πνεύματος και αναζήτησης στοιχείων από διαφορετικές 
πηγές και τελικής σύνθεσης των στοιχείων αυτών. Οι 
συνθετικές δημιουργικές εργασίες μπορούν να είναι ο¬ 
μαδικές ή ατομικές και να έχουν τη μορφή μικρής πραγ¬ 
ματείας, ανάλογης προς τις δυνατότητες των μαθητών, ή 
να είναι συλλογές ή κατασκευές ή καλλιτεχνικές συνθέ¬ 
σεις. Τα θέματα των εργασιών αυτών δίνονται από τους 
διδάσκοντες στους μαθητές ή προτείνονται από αυτούς 
και εγκρίνονται από τους διδάσκοντες. Οι συνθετικές - 
δημιουργικές εργασίες μπορούν να παρουσιάζονται μέ¬ 
σα στην τάξη, κατά την κρίση του διδάσκοντος, ή, εφό¬ 
σον υπάρχει η δυνατότητα, σε ειδική εκδήλωση κατά τά¬ 
ξη ή κατά σχολείο, που αποφασίζεται από το Σύλλογο 
των Διδασκόντων. Οι εργασίες αυτές μπορούν να δημο¬ 
σιεύονται (σε περίληψη ή σε πλήρη μορφή), ή να δημο¬ 
σιοποιούνται με όποιον άλλο τρόπο κρίνει πρόσφορο το 
κάθε Λύκειο. 

2. Μία τουλάχιστον συνθετική δημιουργική εργασία σε 
ένα γραπτώς εξεταζόμενο μάθημα της επιλογής του μα¬ 
θητή είναι υποχρεωτική στις τάξεις Α' και Β'. Η εκπόνηση 
συνθετικών -δημιουργικών εργασιών στη Γ τάξη είναι 
προαιρετική. Γιατην υποχρεωτική συνθετική εργασία κα¬ 
τατίθεται μέσα στο Α' δίμηνο του σχολικού έτους γραπτή 
δήλωση των μαθητών στον υπεύθυνο καθηγητή κάθε 
Τμήματος, στην οποία αναγράφεται το μάθημα στο οποίο 
επιθυμούν να εκπονήσουν εργασία, καθώς και δύο ακόμη 
μαθήματα ως εναλλακτικές δυνατότητες. 

3. Η υποχρεωτική συνθετική - δημιουργική εργασία 
βαθμολογείται από τον οικείο διδάσκοντα και συνεκτιμά- 
ται μόνο θετικά στην αξιολόγηση της επίδοσης του μαθη¬ 
τή στο αντίστοιχο μάθημα κατά το τετράμηνο κατά το ο¬ 
ποίο κατατίθεται. Αν μία συνθετική - δημιουργική εργασία 
καλύπτει και άλλα συγγενή μαθήματα που διδάσκονται α¬ 
πό τον ίδιο καθηγητή ή άλλους καθηγητές, η εργασία λαμ 

βάνεται υπόψη κατά την αξιολόγηση του μαθητή και στα 
μαθήματα αυτά και βαθμολογείται μετά από συνεργασία 
των οικείων διδασκόντων. Εάν πρόκειται για συλλογική 
εργασία, αυτή λαμβάνεται υπόψη το ίδιο για όλους τους 
μαθητές που συμμετείχαν σε αυτήν. 

4. Αν ένας μαθητής εκπονεί με τη δική πρωτοβουλία και 
ύστερα από συνεννόηση με τους διδάσκοντες περισσό¬ 
τερες της μιας συνθετικές - δημιουργικές εργασίες, αυ¬ 
τές συνεκτιμώνται για τη βαθμολογία του μαθητή σε όλα 
τα αντίστοιχα μαθήματα. Αντίγραφό τους τοποθετείται 
στο φάκελο εκπαιδευτικών επιδόσεων και δραστηριοτή¬ 
των του μαθητή, εάν αυτός υπάρχει, και όπου δεν υπάρ¬ 
χει ενημερώνονται με ευθύνη του καθηγητή που παρακο¬ 
λουθεί την εργασία όλοι οι διδάσκοντες στο ίδιο τμήμα για 
τη συμπληρωματική αυτή δραστηριότητα του κάθε μαθη¬ 
τή. 

5.0 αριθμός των συνθετικών - δημιουργικών εργασιών 
που ο κάθε εκπαιδευτικός μπορεί να παρακολουθεί κα¬ 
τά τη διάρκεια του σχολικού έτους καθορίζεται από τον 
ίδιο, δεν μπορεί όμως να είναι μικρότερος των δεκαπέ¬ 
ντε (15), εκτός αν ο αριθμός των μαθητών που εκδηλώ¬ 
νουν σχετικό ενδιαφέρον είναι μικρότερος. Εάν για κά¬ 
ποιο αντικείμενο παρατηρείται υψηλή προτίμηση και ο 
οικείος διδάσκων αδυνατεί για το λόγο αυτό να επο- 
πτεύσει όλες τις σχετικές εργασίες, καταβάλλεται προ¬ 
σπάθεια ένταξης των μαθητών σε ομαδικές εργασίες 
που βρίσκονται πλησιέστερα προς τα ενδιαφέροντά 
τους. Εάν και μετά την ομαδοποίηση αυτή το πρόβλημα 
παραμένει, ο κάθε διδάσκων επιλέγει μεταξύ των μαθη¬ 
τών που επιθυμούν να εκπονήσουν στο αντικείμενό του 
συνθετική εργασία, όσους μπορεί να εποπτεύσει, με κρι¬ 
τήρια που καθορίζει ο ίδιος και ανακοινώνει στους εν¬ 
διαφερομένους. Τους υπολοίπους παραπέμπει στο Σύλ¬ 
λογο Διδασκόντων, ο οποίος τους κατανέμει σε άλλους 
διδάσκοντες με βάση τις εναλλακτικές προτιμήσεις τους 
που περιέχονται στη δήλωσή τους. Για όποιο άλλο θέμα 
ανακύπτει σχετικά με την εκπόνηση συνθετικών - δημι¬ 
ουργικών εργασιών από τους μαθητές αποφασίζει ο 
Σύλλογος των διδασκόντων. 

Άρθρο 12 

Φάκελος επιδόσεων και δραστηριοτήτων των μαθητών. 

1. Σε κάθε Λύκειο παρέχεται η δυνατότητα να τηρείται 
με ευθύνη του καθηγητή κάθε τμήματος ή τάξης και σε 
χώρο που καθορίζεται από το Διευθυντή του Λυκείου, 
φάκελος εκπαιδευτικών επιδόσεων και δραστηριοτή¬ 
των των μαθητών, στον οποίο καταχωρίζονται στοιχεία 
που συμβάλλουν στη σφαιρικότερη εκπαιδευτική αξιο¬ 
λόγηση των μαθητών, τα οποία δενπροκύπτσυν από άλ¬ 
λες διαδικασίες αποτίμησης της επίδοσής τους. Τέτοι¬ 
ου είδους στοιχεία είναι κυρίως : α) Εργασίες, τις οποί¬ 
ες πραγματοποιεί ο μαθητής, πέραν αυτών που γίνονται 
στο πλαίσιο των υποχρεωτικών σχολικών εργασιών, β) 
Αναφορές σχετικές με σχολικές δραστηριότητες στις 
οποίες συμμετέχει, γ) Αντίγραφα επαίνων, βραβείων ή 
άλλων διακρίσεών του στον πνευματικό, πολιτιστικό, 
κοινωνικό και αθλητικό τομέα που χορηγούνται από το 
ΥΠΕΠΘ ή από επίσημα αναγνωρισμένους επιστημονι¬ 
κούς, μορφωτικούς, πολιτιστικούς και αθλητικούς φο¬ 


ρείς υψηλού κύρους, δ) Ερωτηματολόγια αυτοαξιολό- 
γησης του μαθητή, ε) Παρατηρήσεις ή προτάσεις του 
σχετικές με τα μαθήματα. Κάθε μαθητής που επιθυμεί 
να εντάξει στο φάκελό του νέα στοιχεία, τα υποβάλλει 
στον αρμόδιο καθηγητή. 

2. Ολοι οι διδάσκοντες σε ορισμένο τμήμα υποχρεού- 
νται πριν από την κατάθεση της προφορικής τους βαθ¬ 
μολογίας να εξετάσουν και το περιεχόμενο του φακέλου 
του μαθητή και να το συνεκτιμήσουν στη βαθμολογία 
τους. 

3. 0 φάκελος εκπαιδευτικής επίδοσης και λοιπών δρα¬ 
στηριοτήτων των μαθητών τηρείται, όπου είναι δυνατόν. 
Σκοπός της τήρησης των ως άνω φακέλων είναι όχι μόνο 
η σφαιρικότερη και πολύπλευρη εκτίμηση των δραστη¬ 
ριοτήτων των μαθητών, αλλά και η υποβοήθηση και η επι¬ 
κοινωνία μέσα στο σχολείο μεταξύ διδασκόντων και διδα- 
σκομένων και η παροχή έμμεσα στο μαθητή της δυνατό¬ 
τητας συμμετοχής του, μέσω της αυτοαξιολόγησης και 
της διατύπωσης παρατηρήσεων και προτάσεων για τα 
μαθήματα, στη δική του αξιολόγηση και στη βελτίωση της 
διδακτικής πράξης. 

4. Κάθε άλλη λεπτομέρεια σχετική με την τήρηση των 
φακέλων και την αξιοποίησή τους στην αξιολόγηση των 
μαθητών καθορίζεται με απόφαση του Συλλόγου Διδα¬ 
σκόντων. 

Αρθρο 13 

Επίδοση της προφορικής βαθμολογίας - Ενημέρωση 
των κηδεμόνων 

1. Στο τέλος κάθε τετραμήνου και μετά την κατάθεση 
και καταχώριση της προφορικής βαθμολογίας, καλούνται 
οι κηδεμόνες των μαθητών για ενημέρωση αναφορικά με 
την επίδοση, την επιμέλεια, τη φοίτηση και τη συμπεριφο¬ 
ρά των παιδιών τους και τους επιδίδεται ο ατομικός έλεγ¬ 
χος προόδου του μαθητή. 

2. Με ευθύνη του Διευθυντή και με απόφαση του Συλ¬ 
λόγου των διδασκόντων καθηγητών στα μέσα κάθε τε- 
τραμήνου οργανώνεται μία (1) τουλάχιστον συνάντηση 
κηδεμόνων, με σκοπό την ενημέρωσή τους στα θέματα 
της παραγράφου 1 του παρόντος άρθρου. Κατόπιν συ¬ 
νεννόησης Διευθυντή και διδασκόντων, ορίζεται πρό- 
γραμμα ενημέρωσης των κηδεμόνων, σύμφωνα με το ο¬ 
ποίο κάθε διδάσκων έχει την υποχρέωση μία (1) τουλάχι¬ 
στον ημέρατην εβδομάδα να δέχεται τους κηδεμόνες των 
μαθητών. Το πρόγραμμα ανακοινώνεται στην αρχή του δι¬ 
δακτικού έτους και κοινοποιείται γραπτά στους κηδεμό¬ 
νες μέσω των μαθητών. 

3. Οι κηδεμόνες των μαθητών δικαιούνται να ενημερώ¬ 
νονται από τους διδάσκοντες, κατά τις ημέρες που έχουν 
ορισθεί στο πρόγραμμα ενημέρωσης κηδεμόνων για όλα 
τα στοιχεία της παρ. 1 του παρόντος άρθρου. Εφόσον οι 
κηδεμόνες το ζητήσουν, ο διδάσκων οφείλει να επιδείξει 
τα γραπτά ή άλλες εργασίες των μαθητών. 

4. Στους ελέγχους προόδου που δίνονται στους μαθη¬ 
τές και στους κηδεμόνες αναγράφεται υποχρεωτικά και ο 
αντίστοιχος μέσος όρος της προφορικής βαθμολογίας ό¬ 
λων των μαθητών της τάξης για κάθε μάθημα. 

ΚΕΦΑΛΑΙΟ Γ 

ΓΡΑΠΤΕΣ ΠΡΟΑΓΩΓΙΚΕΣ ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

Άρθρο 14 

Τόπος και χρόνος διεξαγωγής των εξετάσεων. 

1. Οι τελικές γραπτές εξετάσεις, προαγωγικές και απο¬ 
λυτήριες, διεξάγονται στα Λύκεια κατά το μήνα Ιούνιο. 
Στις εξετάσεις αυτές αξιολογούνται συνολικά οι γνώσεις 
και οι δεξιότητες που απέκτησαν οι μαθητές κατά τη διάρ¬ 
κεια του αντίστοιχου σχολικού έτους. 

2. Η διάρκεια των γραπτών προαγωγικών και απολυτή¬ 
ριων εξετάσεων σε κάθε μάθημα είναι τρίωρη (3), εκτός 
αν, σε ειδικές περιπτώσεις, ορίζεται διαφορετικά. 

Άρθρο 15 

Θέματα των εξετάσεων 

1. Τα θέματα των προαγωγικών και απολυτήριων εξετά¬ 
σεων περιλαμβάνουν ποικιλία ερωτήσεων (π.χ. ερωτή¬ 
σεις ανάπτυξης ή τύπου δοκιμίου, ερωτήσεις σύντομης α¬ 
πάντησης, ερωτήσεις κλειστού ή αντικειμενικού τύπου), 
οι οποίες είναι διαφορετικού επιπέδου δυσκολίας, αφο¬ 
ρούν ευρεία έκταση της εξεταστέας ύλης, ανταποκρίνο- 
νται στο διδακτικό έργο που πραγματοποιήθηκε στις α¬ 
ντίστοιχες σχολικές μονάδες κατά τη διάρκεια του σχολι¬ 
κού έτους και αντιστοιχούν στα θέματα που 
επεξεργάζονται οι μαθητές στα σχολεία τους. 

2. Τα θέματα των προαγωγικών εξετάσεων στην Α' τάξη 
του Λυκείου διατυπώνονται με τη συνεργασία των καθη¬ 
γητών που διδάσκουν το ίδιο μάθημα στην ίδια τάξη κάθε 
Λυκείου, εγκρίνονται από το Διευθυντή του Λυκείου και εί¬ 
ναι τα ίδια για όλα τα τμήματα της τάξης αυτής. 

3. Τα θέματα των προαγωγικών εξετάσεων των Β' και Γ 
τάξεων του Λυκείου, οι οποίες διεξάγονται ταυτόχρονα 
σε όλα τα Λύκεια, σύμφωνα με το πρόγραμμα που ανα¬ 
κοινώνεται από το Υπουργείο Εθνικής Παιδείας και Θρη¬ 
σκευμάτων, επιλέγονται απάτην Κεντρική Επιτροπή Εξε¬ 
τάσεων κατά τη διαδικασία που ορίζεται στο άρθρο 21 και 
είναι ενιαία για όλα τα Λύκεια της χώρας. 

Άρθρο 16 

Επιτροπές οργάνωσης των εξετάσεων 

Για την προετοιμασία, την οργάνωση, το συντονισμό, 
την εποπτεία και την ομαλή διεξαγωγή των γραπτών προ- 
αγωγικών και απολυτήριων εξετάσεων και για την αντιμε¬ 
τώπιση των προβλημάτων που προκύπτουν συγκροτού¬ 
νται οι ακόλουθες Επιτροπές: 

1. Κεντρική Επιτροπή Εξετάσεων Ενιαίου Λυκείου, 
α) Η Επιτροπή συγκροτείται με απόφαση του Υπουργού 
Εθνικής Παιδείας και Θρησκευμάτων. Την Επιτροπή απο¬ 
τελούν: 

ί)Ένας (1) Καθηγητής Ανωτάτου Εκπαιδευτικού Ιδρύ¬ 
ματος (ΑΕΙ) ή ο Πρόεδρος του Παιδαγωγικού Ινστιτούτου 
(Π.Ι.) ή ο Πρόεδροςτου Κέντρου Εκπαιδευτικής Έρευνας 
(Κ.Ε.Ε.) ως Πρόεδρος. 

ϋ)Ένας (1) Καθηγητής Ανώτατου Εκπαιδευτικού Ιδρύ¬ 
ματος ή Τεχνολογικού Εκπαιδευτικού Ιδρύματος, 
ίϋ)Ένας (1) Σχολικός Σύμβουλος, 
ίν)Ένας (1) εκπρόσωποςτου Παιδαγωγικού Ινστιτούτου, 
ν)Ένας (1) εκπρόσωποςτου Κέντρου Εκπαιδευτικής Έ¬ 
ρευνας, 


νϊ)0 Διευθυντής Σπουδών Δευτεροβάθμιας Εκπαίδευ¬ 
σης του ΥΠΕΠΘ, 

νϋ)Δύο (2) Καθηγητές Λυκείου με βαθμό Α και 
νίϋ)0 αρμόδιος Προϊστάμενος του Τμήματος Εισιτη¬ 
ρίων Εξετάσεων του Υπουργείου Εθνικής Παιδείας και 
Θρησκευμάτων, ως τακτικά μέλη. 

β) Ως έκτακτα μέλη της Επιτροπής αυτής, τα οποία συμ¬ 
μετέχουν μόνο την ημέρα εξέτασης του οικείου μαθήμα¬ 
τος, ύστερα από πρόσκληση του Προέδρου της Επιτρο¬ 
πής, ορίζονται με όμοια απόφαση οι εξής : 

ϊ) Ένας (1) Καθηγητής Α.Ε.Ι. ή Τ.Ε.Ι. σχετικός με το εξε¬ 
ταζόμενο μάθημα, 

ϋ) Δύο (2) σχολικοί Σύμβουλοι της αντίστοιχης προς το 
εξεταζόμενο μάθημα ειδικότητας, 
ϊϋ) Δύο (2) Καθηγητές Δευτεροβάθμιας Εκπαίδευσης 
της αντίστοιχης ειδικότητας με βαθμό Α. 

γ) Μετηναπόφαση αυτή ορίζεται ανώτερος διοικητικός 
υπάλληλος του Υπουργείου Εθνικής Παιδείας και Θρη¬ 
σκευμάτων ως γραμματέας της Επιτροπής. 

δ) Τα μέλη του Παιδαγωγικού Ινστιτούτου (Π.Ι.), του Κέ¬ 
ντρου Εκπαιδευτικής Έρευνας (Κ.Ε.Ε.) και οι καθηγητές 
Λυκείων που συμμετέχουν στην Επιτροπή πρέπει να έ¬ 
χουν πραγματική διδακτική εμπειρία τουλάχιστον δώδε¬ 
κα (12) χρόνων. 

ε) Με την ίδια απόφαση συγκρότησης της Επιτροπής ο¬ 
ρίζονται οι αντίστοιχοι αναπληρωτές του Προέδρου, των 
μελών της και του Γραμματέα. 

στ)Τα μέλη της Επιτροπής συμμετέχουν στις συνε¬ 
δριάσεις της, όταν καλούνται από τον Πρόεδρό της. 

ζ)Έργοτης Κεντρικής Επιτροπής Εξετάσεων Ενιαίου 
Λυκείου είναι ο προγραμματισμός, η γενική εποπτεία 
και ο συντονισμός διενέργειας των προαγωγικών και α¬ 
πολυτηρίων εξετάσεων του Ενιαίου Λυκείου που διεξά¬ 
γονται με κοινά θέματα σε όλα τα Λύκεια της χώρας, η 
επιλογή και τελική διαμόρφωση των θεμάτων των εξε¬ 
τάσεων αυτών, η αποστολή τους στα Λύκεια, η παροχή 
διευκρινίσεων προς τις Νομαρχιακές και Λυκειακές Επι¬ 
τροπές Εξετάσεων, καθώς και η λήψη κάθε άλλου ανα¬ 
γκαίου μέτρου για τη διασφάλιση του αδιάβλητου των 
εξεταστικών διαδικασιών και την ομαλή διεξαγωγή 
τους. 

η) Για τη γραμματειακή και τεχνική υποστήριξη του έρ¬ 
γου της Επιτροπής διατίθεται το αναγκαίο τεχνικό και δι¬ 
οικητικό προσωπικό. 

θ) Η θητεία της Επιτροπής λήγει με την ολοκλήρωση 
του έργου της. Τα μέλη της Επιτροπής ανανεώνονται υ¬ 
ποχρεωτικά κάθε χρόνο κατά το ένα τρίτο. Τ α μέλη της Ε¬ 
πιτροπής δεν μπορούν να συμμετάσχουν σε αυτήν περισ¬ 
σότερο από δύο (2) συνεχή έτη και συνολικά περισσότε¬ 
ρο από τρία (3) έτη. 

2. Νομαρχιακή Επιτροπή Εξετάσεων, 
α.) Η Νομαρχιακή Επιτροπή συγκροτείται με απόφαση 
του οικείου Νομάρχη, που εκδίδεται το μήνα Απρίλιο κά¬ 
θε έτους. Τη Νομαρχιακή Επιτροπή αποτελούν: 

ί) Ο Προϊστάμενος της Διεύθυνσης Δ.Ε. της έδρας της 
οικείας Νομαρχίας ως Πρόεδρος, 
ϋ) Ένας (1) Σχολικός Σύμβουλος 
ίϋ) Ένας (1) Προϊστάμενος Γ ραφείου, 
ίν) Ο αρχαιότερος Διευθυντής Λυκείου στην οικεία Νο- 

μαρχία, εφόσον δεν είχε προηγουμένως χρηματίσει μέ¬ 
λος της ίδιας Επιτροπής και 
ν) Ένας Καθηγητής με βαθμό Α, ο οποίος εκτελεί και 
χρέη Γραμματέα. 

β) Εάν υπάρχουν περισσότεροι του ενός Σχολικοί Σύμ¬ 
βουλοι, ορίζεται ο αρχαιότερος. Εάν δεν υπάρχουν Προϊ¬ 
στάμενοι Γ ραφείων Εκπαίδευσης, στη θέση του Προϊστα¬ 
μένου Γ ραφείου ορίζεται ο επόμενος κατά αρχαιότητα Δι¬ 
ευθυντής Λυκείου. 

γ) Με την ίδια απόφαση ορίζονται οι αντίστοιχοι ανα¬ 
πληρωτές του Προέδρου, των μελών και του Γ ραμματέα 
της Επιτροπής και διατίθεται το αναγκαίο για τη λειτουρ¬ 
γία της τεχνικό και διοικητικό προσωπικό. 

δ) Ειδικά στη Νομαρχία Αθηνών και Θεσσαλονίκης συ¬ 
γκροτούνται Επιτροπές ανά Διεύθυνση. 

ε)Έργοτης Νομαρχιακής Επιτροπής είναι η διαβίβαση 
των θεμάτων των εξετάσεων στα Λύκεια της οικείας Νο¬ 
μαρχίας, στα οποία δεν είναι δυνατή η απευθείας μετά¬ 
δοση θεμάτων από την Κεντρική Επιτροπή Εξετάσεων 
του Ενιαίου Λυκείου, η συγκρότηση Νομαρχιακού Βαθ¬ 
μολογικού Κέντρου για τη διόρθωση και βαθμολογία των 
γραπτών των μαθητών των αντίστοιχων Ενιαίων Λυκείων, 
η στελέχωσή τους με τους αναγκαίους βαθμολογητές κα¬ 
τά την περίοδο διόρθωσης των γραπτών και η λήψη κάθε 
αναγκαίου μέτρου για την ομαλή και αδιάβλητη διεξαγω¬ 
γή των εξετάσεων στα Λύκεια κάθε Νομαρχίας. 

στ) Η θητεία της Επιτροπής λήγει με την ολοκλήρωση 
του έργου της. Η Επιτροπή υποχρεωτικώς ανανεώνεται 
κάθε χρόνο κατά τα δύο (2) μέλη της. 

3. Λυκειακή Επιτροπή Εξετάσεων 
α) Οι Λυκειακές Επιτροπές συγκροτούνται με απόφαση 
του Προϊσταμένου της οικείας Δ/νσης Δ.Ε. της Νομαρ¬ 
χίας, που εκδίδεται το μήνα Απρίλιο κάθε έτους. Τις Λυ- 
κειακές Επιτροπές Εξετάσεων αποτελούν: 
ί) Ο Διευθυντής του οικείου Λυκείου ως Πρόεδρος, 
ίί)' Ενας (1) Καθηγητής του Λυκείου που διδάσκει στη Γ 
τάξη και 

μι) ένας (1) καθηγητής που διδάσκει στη Β'τάξη ως μέ¬ 
λη. 

β) Μετην ίδια απόφαση ορίζεται ένας Καθηγητήςτου οι¬ 
κείου Λυκείου ως Γραμματέας της Επιτροπής και τα ανα¬ 
πληρωματικά μέλη. 

γ) Έργο της Λυκειακής Επιτροπής είναι η διοργάνωση 
των εξετάσεων και η εποπτεία για την ομαλή και αδιάβλη¬ 
τη διεξαγωγή τους, η αναπαραγωγή των θεμάτων που α- 
ποστέλλονται από την Κεντρική Επιτροπή Εξετάσεων, η 
κατανομή των επιτηρητών στις αίθουσες εξετάσεων, η 
συγκέντρωση και αποστολή των γραπτών στο Νομαρχια¬ 
κό βαθμολογικό Κέντρο, καθώς και η παραλαβή τους με¬ 
τά τη διόρθωση και βαθμολογία τους και η λήψη κάθε άλ¬ 
λου μέτρου που απαιτείται για την απρόσκοπτη διεξαγω¬ 
γή των εξετάσεων. Για τη διευκόλυνση του έργου της 
Επιτροπής τα τακτικά μέλη της απαλλάσσονται από τις ε- 
ξωδιδακτικές εργασίες του Σχολείου κατά την περίοδο 
των εξετάσεων όχι όμως από, τη βαθμολόγηση των γρα¬ 
πτών των μαθητών της Α' τάξης, εφόσον διδάσκουν και 
στην τάξη αυτή. 

δ) Η θητεία της Επιτροπής λήγει με την ολοκλήρωση 
του έργου της. 


ε) Σε περίπτωση που ο αριθμός των μαθητών ενός Λυ¬ 
κείου στις τάξεις Β' και 1“ υπερβαίνει τους τριακόσιους 
(300) ορίζεται και τέταρτος καθηγητής ως μέλος της Λυ- 
κειακής Επιτροπής, καθώς και βοηθός Γραμματέα της Ε¬ 
πιτροπής. 

στ) Στα ιδιωτικά Λύκεια οι Επιτροπές αυτές ορίζονται με 
απόφαση του οικείου Προϊσταμένου Διεύθυνσης ή Γρα¬ 
φείου Εκπαίδευσης, αποτελούνται από τρεις (3) καθηγη¬ 
τές δημόσιων Λυκείων και δύο (2) καθηγητές του αντί¬ 
στοιχου ιδιωτικού Λυκείου. Ως Πρόεδρος της Λυκειακής 
Επιτροπής στην περίπτωση αυτή ορίζεται το αρχαιότερο 
μέλος της Επιτροπής, που προέρχεται από τη δημόσια 
εκπαίδευση και ως Γ ραμματέας ένα από τα μέλη της που 
προέρχεται επίσης από τη δημόσια εκπαίδευση. 

Άρθρο 17 

Το πρόγραμμα και η εξεταστέα ύλη 

1. Ο Υπουργός Εθνικής Παιδείας και Θρησκευμάτων α¬ 
νακοινώνει το αργότερο ως τέλος Απριλίου το πρόγραμ¬ 
μα διεξαγωγής των προαγωγικών εξετάσεων της Β' τάξης 
του Λυκείου, καθώς και το πρόγραμμα των απολυτηρίων 
εξετάσεων της Γ Λυκείου. Τα προγράμματα των εξετάσε¬ 
ων αυτών γνωστοποιούνται στις Δ/νσεις και στα Γραφεία 
Δ.Ε. και στη συνέχεια στα Λύκεια της χώρας και αναρτώ- 
νται στους πίνακες ανακοινώσεων. Με βάση τα προγράμ¬ 
ματα αυτά, οι Λυκειακές Επιτροπές ενημερώνουν τους 
μαθητές, καθώς και τους διδάσκοντες και ορίζουντους α¬ 
ναγκαίους επιτηρητές, σύμφωνα με όσα αναφέρονται 
στα άρθρα 19 και 20 του παρόντος. 

2. Για όλες τις προαγωγικές εξετάσεις που διενεργού- 
νται στην Α τάξη η εξεταστέα ύλη καθορίζεται σε κάθε Λύ¬ 
κειο, σύμφωνα με όσα αναφέρονται στο άρθρο 19 του πα¬ 
ρόντος. Η εξεταστέα ύλη στις προαγωγικές εξετάσεις 
της Β τάξης του Ενιαίου Λυκείου, καθώς και στις απολυ¬ 
τήριες εξετάσεις της Γ τάξης καθορίζεται με απόφαση 
του Υπουργού Εθνικής Παιδείας και Θρησκευμάτων, το 
αργότερο ως τα τέλη Οκτωβρίου, ύστερα από σχετική ει- 
σήγηση του Παιδαγωγικού Ινστιτούτου, και είναι ενιαία 
για όλα τα Λύκεια της χώρας. 

Άρθρο 18 

Τρόπος εξέτασης των διαφόρων μαθημάτων 

1. Τα θέματα των γραπτών και απολυτήριων εξετάσεων 
λαμβάνονται από την ύλη που ορίστηκε ως εξεταστέα για 
κάθε μάθημα κατά το έτος που γίνονται οι εξετάσεις. Σε 
κάθε μάθημα επιδιώκεται η χρησιμοποίηση συνδυασμού 
ερωτήσεων διαφορετικών μορφών και τύπων (π.χ. ερω¬ 
τήσεις ανάπτυξης, σύντομης απάντησης, κλειστού τύ¬ 
που, πολλαπλής επιλογής, διαζευκτικής απάντησης, συ¬ 
μπλήρωσης, αντιστοίχησης, διάταξης) ανάλογα με τη φύ¬ 
ση κάθε μαθήματος και τους διδακτικούς στόχους που 
ελέγχονται. Οι ερωτήσεις είναι ανάλογες προς εκείνες 
που χρησιμοποιούνται κατά τη διάρκεια του αντίστοιχου 
σχολικού έτους, διατρέχουν όσο το δυνατό μεγαλύτερη 
έκταση της εξεταστέας ύλης, ελέγχουν ευρύ φάσμα δι¬ 
δακτικών στόχων και είναι οπωσδήποτε διαφορετικού 
βαθμού δυσκολίας. Οι μαθητές απαντούν υποχρεωτικά 
σε όλες τις ερωτήσεις, εκτός αν στη διατύπωση των θε¬ 
μάτων ορίζεται διαφορετικά. 

2. Αν χρησιμοποιούνται ερωτήσεις κλειστού τύπου για 

την εξέταση των μαθητών, ο αριθμός τους θα πρέπει να 
είναι επαρκής για την επίτευξη έγκυρου αποτελέσματος 
και η απάντηση στις ερωτήσεις θα πρέπει να είναι δυνατή 
στο πλαίσιο του διαθέσιμου χρόνου. 

3. Σε περίπτωση κατά την οποία ένα θέμα αναλύεται σε 
υποερωτήματα, η βαθμολογία που προβλέπεται γι' αυτό 
κατανέμεται ισότιμα στις επιμέρους ερωτήσεις, εκτός αν 
κατά την ανακοίνωση των θεμάτων καθορίζεται διαφορε¬ 
τικός συντελεστής βαρύτητας γι' αυτές. 

4. Το παραπάνω γενικό πλαίσιο εξειδικεύεται και προ¬ 
σαρμόζεται στις ιδιαιτερότητες κάθε μαθήματος με ερ¬ 
μηνευτικές εγκυκλίους του Υπουργού ή Υφυπουργού Ε¬ 
θνικής Παιδείας και Θρησκευμάτων, όπου αστό απαιτεί¬ 
ται, σύμφωνα με όσα αναφέρονται παρακάτω. 

Α. Αρχαία Ελληνικά. 

Α1. Για την εξέταση στα Αρχαία Ελληνικά στην Α' και τη 
Β' Λυκείου (μάθημα Γενικής Παιδείας) δίνεται στους μα¬ 
θητές απόσπασμα διδαγμένου κειμένου Αρχαίων Ελληνι¬ 
κών 10-15 στίχων και ζητείται από αυτούς: 

α) Νατό μεταφράσουν στη Νέα Ελληνική. 

β) Να απαντήσουν στις παρακάτω ασκήσεις : 

ί) Μία άσκηση Γραμματικής με δύο ή και περισσότερα υ¬ 
ποερωτήματα, ανάλογα με το είδος των ερωτήσεων που 
χρησιμοποιούνται. 

ϋ) Μία άσκηση Συντακτικού με δύο ή περισσότερα υπο¬ 
ερωτήματα, ανάλογα με το είδος των ερωτήσεων που 
χρησιμοποιούνται. 

ίϋ) Μία άσκηση ετυμολογικής ανάλυσης, παραγωγής, 
σύνθεσης, σημασίας λέξεων, γραφής συνωνύμων και α- 
ντωνύμων, η οποία μπορεί να περιλαμβάνει περισσότερα 
υποερωτήματα, ανάλογα με το είδος των ερωτήσεων που 
χρησιμοποιούνται. 

ίν) Μία ερμηνευτική άσκηση, η οποία μπορεί να αναφέ- 
ρεται σε ιδέες, αξίες αντιλήψεις, ήθος ηρώων, χαρακτη¬ 
ρισμούς προσώπων με βάση ενέργειες ή σκέψεις τους, 
στο ιστορικό, κοινωνικό ή πολιτικό πλαίσιο στο οποίο το¬ 
ποθετείται το κείμενο (στοιχεία πολιτικής και κοινωνικής 
ζωής), στην αρχιτεκτονική του λόγου, σχήματα σε όλα τα 
επίπεδα [(μορφολογικό, συντακτικό, σημασιολογικό, υ- 
περπροτασιακό (ρητορικά σχήματα)] και στην αξιολόγη¬ 
ση της λειτουργίας τους. Η άσκηση αυτή μπορεί να απο- 
τελείται από επιμέρους ερωτήματα. 

Οι ασκήσεις των περιπτώσεων ί και ϋ δίνουν έμφαση στα 
απλούστερα και βασικότερα φαινόμενα και κυρίως σε αυ¬ 
τά (γραμματικά και συντακτικά) που επιβιώνουν στο νεο¬ 
ελληνικό λόγο. 

Η μετάφραση του κειμένου βαθμολογείται με 40 μονά¬ 
δες και κάθε ερώτηση- άσκηση με 15 μονάδες της εκατο¬ 
ντάβαθμης κλίμακας. 

Α2. Για την εξέταση στα Αρχαία Ελληνικά στην Β' και Γ 
τάξη του Λυκείου (μάθημα κατεύθυνσης) δίνεται στους 
μαθητές: 

α) απόσπασμα διδαγμένου κειμένου Αρχαίων Ελληνι¬ 
κών έκτασης 10-15 στίχων και ζητείται από τους μαθητές: 

ί.Νατο μεταφράσουν στα Νέα Ελληνικά. 

ϋ.Να απαντήσουν σε μια ερμηνευτική άσκηση που μπο¬ 
ρεί, ανάλογα με το είδος των ερωτήσεων που χρησιμο¬ 
ποιούνται, να αναλύεται σε υποερωτήματα. 


ίϋ. Να απαντήσουν σε μια γραμματολογική άσκηση που 
μπορεί, ανάλογα με το είδος των ερωτήσεων που χρησι¬ 
μοποιούνται, να αναλύεται σε υποερωτήματα. 

β) αδίδακτο κείμενο αττικής διαλέκτου 10-12 στίχων και 
ζητείται από αυτούς: 

ί. Νατό μεταφράσουν στη Νέα Ελληνική γλώσσα, 
ϋ. Να απαντήσουν σε μία γραμματική άσκηση που μπο¬ 
ρεί να αναλύεται, ανάλογα με τον τύπο των ερωτήσεων 
που χρησιμοποιούνται, σε υποερωτήματα. 

ίϋ. Να απαντήσουν σε μία συντακτική άσκηση, που μπο¬ 
ρεί να αναλύεται ανάλογα με τον τύπο των ερωτήσεων 
που χρησιμοποιούνται, σε υποερωτήματα. 

Για την εξέταση των παραπάνω θεμάτων τόσο στο δι¬ 
δαγμένο όσο και στο αδίδακτο κείμενο μπορούν, ανάλο¬ 
γα με την περίπτωση και το είδος των διδακτικών στόχων 
που αξιολογούνται, να χρησιμοποιούνται διάφορα είδη α¬ 
νοικτών και κλειστών ερωτήσεων ή συνδυασμός τους 
Η βαθμολογία κατανέμεται ως εξής: 
ί. Μετάφραση διδαγμένου κειμένου 
ϋ. Ερμηνευτική άσκηση 
ίϋ. Γραμματολογική άσκηση 
ίν. Μετάφραση αδίδακτου κειμένου 
ν. Γραμματική άσκηση 
νί. Συντακτική άσκηση 

Β. Νέα Ελληνικά. 

Η εξέταση στα Νέα Ελληνικά περιλαμβάνει δύο σκέλη 
που εξετάζονται χωριστά: 

1. την εξέταση στη Νεοελληνική Γλώσσα και 

2. την εξέταση στη Λογοτεχνία. 

Ια) Για την εξέταση στη Νεοελληνική Γλώσσα δίνεται 
στους μαθητές σε φωτοαντίγραφο απόσπασμα κειμένου 
μιας έως δύο σελίδων από βιβλίο, εφημερίδα ή περιοδικό 
(ή κατασκευασμένο για το σκοπό της αξιολόγησης) που 
αναφέρεται σε κοινωνικά, πολιτικά, πολιτιστικά, επιστη¬ 
μονικά ή άλλα θέματα της καθημερινής ζωής και έχει νοη¬ 
ματική πληρότητα. Το κείμενο αυτό ανταποκρίνεται στην 
αντιληπτική ικανότητα του μαθητή και σχετίζεται άμεσα ή 
έμμεσα με θεματικούς κύκλους οικείους στο μαθητή από 
τη σχολική διδασκαλία. Οι μαθητές καλούνται: 

αα) Να δώσουν μια σύντομη περίληψη του κειμένου αυ¬ 
τού, της οποίας η έκταση καθορίζεται ανάλογα με την έ¬ 
κταση και το νόημα του κειμένου. 

ββ) Να απαντήσουν σε ερωτήσεις διαφόρων τύπων, με 
τις οποίες ελέγχονται: 

ί. η κατανόηση του κειμένου (ιδεολογικά σημεία του κει¬ 
μένου , επιχειρήματα συγγραφέα, προβλήματα που θέτει, 
κτλ) 

ϋ. η οργάνωση του λόγου (διάρθρωση, δομή διαίρεση 
και τιτλοφόρηση ενοτήτων, συνοχή, ενότητα, συλλογιστι- 
κή,κτλ) 

ίϋ. τα σημασιολογικά στοιχεία (σημασία λέξεων, συνώ- 
νυμα-αντώνυμα, κατασκευή φράσεων ή παραγράφων με 
ορισμένες λέξεις, αντικατάσταση λέξεων ή φράσεων 
κ.λπ.). 

ϊν. η ικανότητά τους να αναγνωρίζουν τη λειτουργία των 
μορφοσυντακτικών δομών, καθώς και να χειρίζονται αυ¬ 
τές τις δομές, ανάλογα με τους επικοινωνιακούς στόχους 
του κειμένου. 


25 μονάδες. 
15 μονάδες 
10 μονάδες 
30 μονάδες 
10 μονάδες 
10 μονάδες 

γγ) Να αναπτύξουν μια ιδέα (άποψη, στάση, πληροφο¬ 
ρία, παράδειγμα, επιχείρημα) ή να κρίνουν ή να σχολιά¬ 
σουν κάποια σημεία του κειμένου ή να αναπτύξουν προ¬ 
σωπικές απόψεις, παίρνοντας αφορμή από το κείμενο. Η 
έκταση της ανάπτυξης αυτής καθορίζεται κατά προσέγ¬ 
γιση (π.χ. να μην υπερβαίνει τις 600 λέξεις). 

β)Το πρώτο και δεύτερο θέμα βαθμολογούνται με 25 
μονάδες, οι οποίες κατανέμονται αντίστοιχα στις επιμέ- 
ρους ερωτήσεις, ενώ ητρίτη άσκηση βαθμολογείται με 50 
μονάδες. Κατά τη βαθμολόγηση όλων των θεμάτων λαμ- 
βάνεται υπόψη ή ορθογραφία, η δομή του κειμένου, ο λε¬ 
ξιλογικός πλούτος, η ακρίβεια και η ορθότητα της διατύ¬ 
πωσης καθώς και το περιεχόμενο. 

2α) Η εξέταση στη λογοτεχνία αναφέρεται σε πεζό ή ποι¬ 
ητικό κείμενο που περιέχεται στη διδαχθείσα ύλη της α¬ 
ντίστοιχης τάξης, το οποίο δίνεται στους μαθητές σε φω¬ 
τοτυπία, μαζί με τις αναγκαίες σημασιολογικές ή άλλες δι¬ 
ευκρινίσεις. 

β)Το κείμενο συνοδεύεται από πέντε ερωτήσεις που α- 
ναφέρονται: 

ί. στο συγγραφέα του έργου και σε γραμματολογικά 
στοιχεία που προκύπτουν άμεσα ή έμμεσα από το κείμε¬ 
νο (1 ερώτηση), 

ϋ. στη δομή του κειμένου, στην επαλήθευση ή διάψευση 
μιας κρίσης με βάση το κείμενο, σε παρατηρήσεις επί των 
εκφραστικών μέσων και τρόπων του κειμένου (υφολογική 
διερεύνηση, αφηγηματικές λειτουργίες, επιλογέςτου δη¬ 
μιουργού σε διάφορα επίπεδα γλωσσικής ανάλυσης) (2 ε¬ 
ρωτήσεις), 

ίϋ. σε σχολιασμό ή στη σύντομη ανάπτυξη (1-2 παρα¬ 
γράφους) ορισμένων χωρίων του κειμένου (1 ερώτηση), 
ίν. σε σχολιασμό συναφούς αδίδαχτου λογοτέχνικού 
κειμένου ή σε σύγκρισή του με το διδαγμένο. Το αδίδαχτο 
κείμενο, δίνεται επίσης σε φωτοτυπία και είναι ίσης, κατά 
προσέγγιση δυσκολίας με το διδαγμένο (1 ερώτηση). 

γ) Η ερώτηση ί βαθμολογείται με δεκαπέντε (15) μονάδες, 
οι δύο ερωτήσεις της ϋ περίπτωσης βαθμολογούνται με σα¬ 
ράντα (40) μονάδες (2 X 20 = 40), η ερώτηση ίϋ με εικοσιπέ- 
ντε (25) μονάδες και η ερώτηση ίν με είκοσι (20) μονάδες. 

ε) Όπου υπάρχει ευχέρεια, οι ερωτήσεις που αναφέρο- 
νται στο συγγραφέα ή σε γραμματολογικά στοιχεία του 
κειμένου μπορούν να αντικαθίστανται από μεγαλύτερο α¬ 
ριθμό ερωτήσεων κλειστού τύπου ή σύντομης απάντη¬ 
σης, σύμφωνα με όσα αναφέρονται στις παραγράφους 2 
και 3 του παρόντος άρθρου. 

3.0 βαθμός στο μάθηματων Νέων Ελληνικών είναι ο μέ¬ 
σος όρος του βαθμού στις δύο εξετάσεις που προανα- 
φέρθηκαν, ο οποίος εκφράζεται με ακρίβεια δεκάτου. 

. Γ. Λατινικά (Μάθημα θεωρητικής κατεύθυνσης). 

α) Στους μαθητές της Β'τάξης του Ενιαίου Λυκείου δί¬ 
νεται κείμενο 10-15 στίχων και ζητείται από αυτούς: 
αα) να το μεταφράσουν στη Νέα Ελληνική γλώσσα, 
ββ) να απαντήσουν σε πέντε παρατηρήσεις (δύο (2) 
γραμματικές, δυο (2) συντακτικές και μία (1) γραμματο¬ 
λογική) , οι οποίες μπορεί να αναλύονται σε υποερωτήμα- 
τα, διαφόρων τύπων, σύμφωνα με όσα αναφέρονται στις 
παραγράφους 2 και 3 του παρόντος άρθρου. 

Η βαθμολογία κατανέμεται ως εξής: 


ί.Μετάφραση κειμένου 40 μονάδες 
ϋ.Γραμματικές ασκήσεις 12,5 μονάδες καθεμία (12,5X2 
= 25) 

ίϋ.Συντακτικές ασκήσεις 12,5 μονάδες καθεμία (12,5 X 
2 = 25) 

ίν.Γ|ραμματολογική άσκηση 10 μονάδες (10X1 = 10) 
β) Στη Γ τάξη του Λυκείου το μάθημα εξετάζεται, όπως 
και στην Β' τάξη και επιπλέον ζητείται από τους μαθητές 
να μεταφράσουν στη Νέα Ελληνική απλό αδίδαχτο πεζό 
κείμενο 5-7 στίχων (από τον Καίσαρα, τον Κικέρωνα ή τον 
Κορνήλιο Νέπωτα). Προς διευκόλυνση των μαθητών δί¬ 
δονται οι άγνωστες λέξεις του κειμένου που δεν εμπεριέ¬ 
χονται στο λεξιλόγιο των διδακτικών εγχειριδίων, τα ο¬ 
ποία διδάσκονται στις δύο τελευταίες τάξεις του Λυκείου, 
η ερμηνεία πιθανών ιδιωματικών εκφράσεων και κάθε άλ¬ 
λο στοιχείο που θα κριθεί από την Κεντρική Επιτροπή Ε¬ 
ξετάσεων αναγκαίο. 

γ) Η βαθμολογία στη Γ τάξη διαμορφώνεται ως εξής: 
ί.Μετάφραση διδαγμένου κειμένου 25 μονάδες, 
ϋ.Μετάφραση αδίδαχτου κειμένου 15 μονάδες, 
ίίί.Κάθε γραμματική ή συντακτική παρατήρηση 15 μονά¬ 
δες (4X15=60). 

Δ. Ιστορία 

α) Η Ιστορία ως μάθημα γενικής παιδείας, καθώς και ό¬ 
λα τα ακόλουθα ιστορικής φύσεως μαθήματα, που περι¬ 
λαμβάνονται στα μαθήματα κατευθύνσεων και στα μαθή¬ 
ματα επιλογής: Κοινωνική και Πολιτική Οργάνωση στην 
Αρχαία Ελλάδα, Θέματα Ιστορίας, Ιστορία Κοινωνικών Ε¬ 
πιστημών, Ιστορία Επιστημών και Τεχνολογίας, Ιστορία 
της Τέχνης εξετάζονται με συνδυασμό ερωτήσεων δια¬ 
φορετικών τύπων, οι οποίες ταξινομούνται σε δύο ομά¬ 
δες. Στηνπρώτη ομάδα περιλαμβάνονται δύο θέματα που 
μπορούν να αναλύονται σε ερωτήσεις διαφόρων τύπων, 
ελέγχουν κυρίως τις ιστορικές γνώσεις των μαθητών (ι¬ 
στορικές έννοιες, ιστορικά πρόσωπα και γεγονότα, χρο¬ 
νολογίες, κοινωνικά, οικονομικά, πολιτικά και πολιτιστικά 
φαινόμενα, κλπ) και την κατανόησή τους. Στη δεύτερη ο¬ 
μάδα περιλαμβάνονται δύο (2) τουλάχιστον θέματα που 
απαιτούν σύνθεση ιστορικών γνώσεων και κριτική ικανό¬ 
τητα (αξιολογήσεις ιστορικών γεγονότων ή ιστορικών 
προσόντων, ανάλυση αιτιών ή συνθηκών που συνετέλε- 
σαν στη διαμόρφωση και εξέλιξη σημαντικών ιστορικών 
φαινομένων, συνδυαστικές ερωτήσεις κ.λπ.). Στην περί¬ 
πτωση αυτή μπορούν να χρησιμοποιούνται και ερωτήσεις 
επεξεργασίας ιστορικού υλικού, το οποίο δίδεται στους 
μαθητές σε φωτοτυπία. Το υλικό αυτό αφορά ιστορικές 
πηγές και άλλο συναφές υλικό που χρησιμοποιούνται ως 
αποδεικτικά στοιχεία ή ως μέσα άντλησης ιστορικών στοι¬ 
χείων και εξαγωγής ιστορικών συμπερασμάτων. 

β) Η βαθμολογία κατανέμεται κατά 50% σε καθεμία από 
τις ομάδες αυτές και μπορεί να διαφοροποιείται ανάλογα 
με τη βαρύτητα των ερωτήσεων, η οποία καθορίζεται κα¬ 
τά τη διατύπωση των θεμάτων και ανακοινώνεται στους 
μαθητές γραπτά 

Ε. Μαθηματικά 

α) Στους μαθητές δίνονται τέσσερα (4) θέματα από την 
εξεταστέα ύλη, τα οποία μπορούν να αναλύονται σε υπο- 
ερωτήματα, μετά οποία ελέγχεται: 

ί. Η δυνατότητα αναπαραγωγής γνωστικών στοιχείων, 
ϋ. Η γνώση εννοιών και ορολογίας και η ικανότητα εκτέ¬ 
λεσης γνωστών αλγορίθμων. 

ϋί. Η ικανότητα του μαθητή να αναλύει, να συνθέτει και 
να επεξεργάζεται δημιουργικά ένα δεδομένο υλικό, κα¬ 
θώς και η ικανότητα επιλογής και εφαρμογής κατάλληλης 
μεθόδου. 

β) Τα τέσσερα θέματα που δίνονται στους μαθητές 
διαρθρώνονται ως εξής: 

ί. Το πρώτο θέμα: Αποτελείται από βαθμολογικώς ισό¬ 
τιμα μέρη Α και Β. Το Α' αποτελείται από ερωτήματα θεω¬ 
ρίας διαφόρων τύπων για την απόδοση μέρους ή μερών 
ενός κεφαλαίου και το Β' αποτελείται από απλές εφαρμο¬ 
γές της θεωρίας αυτής. 

ϋ. Το δεύτερο και το τρίτο θέμα: Αποτελείται το καθένα 
από μια άσκηση που θα απαιτεί από το μαθητή ικανότητα 
συνδυασμού και σύνθεσης εννοιών αποδεικτικών ή υπο¬ 
λογιστικών διαδικασιών από τη διδαχθείσα ύλη ή και 
προηγούμενες γνώσεις. Η κάθε άσκηση μπορεί να ανα¬ 
λύεται σε επιμέρους ερωτήματα διαφόρων τύπων. 

ϋί. Το τέταρτο θέμα: Αποτελείται από ένα πρόβλημα. Το 
πρόβλημα αυτό, προκειμένου να λυθεί, απαιτεί από το μα¬ 
θητή ικανότητες συνδυασμού και σύνθεσης προηγούμε¬ 
νων γνώσεων, αλλά και την ανάπτυξη πρωτοβουλιών στη 
διαδικασία επίλυσής του. Το πρόβλημα μπορεί να ανα¬ 
λύεται σε επιμέρους ερωτήματα, τα οποία βοηθούντο μα¬ 
θητή στη λύση. 

γ) Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. 

δ) Κατ’ ανάλογο τρόπο εξετάζονται και τα μαθήματα 
Στατιστικής και Στοιχεία Στατιστικής. 

ΣΤ. Μαθήματα Φυσικών Επιστημών (Φυσική, Χημεία, 
Βιοχημεία, Βιολογία, 

Στοιχεία Αστρονομίας και Διαστημικής, Αρχές Περιβαλ¬ 
λοντικών Επιστημών) 

Τα μαθήματα Γενικής Παιδείας Φυσική-Χημεία στην Α' 
τάξη Φυσική - Χημεία -Βιολογία στη Β' τάξη και Φυσική - 
Χημεία στη Γ τάξη εξετάζονται κατά κλάδους. Για κάθε 
κλάδο διενεργείται χωριστή εξέταση, η οποία περιλαμβά¬ 
νει τα εξής: 

α) Στους κλάδους Φυσική και Χημεία δίνονται στους μα¬ 
θητές τέσσερα (4) θέματα που έχουν την παρακάτω μορ¬ 
φή: 

ί. Θέμα πρώτο: Αποτελείται από ερωτήσεις διαφόρων 
τύπων, με τις οποίες ελέγχεται η γνώση της θεωρίας σε ό¬ 
σο το δυνατό ευρύτερη έκταση της εξεταστέας ύλης. 

ϋ.Θέμα δεύτερο: Αποτελείται από ερωτήσεις, με τις ο¬ 
ποίες ελέγχεται η κατανόηση της θεωρίας και η κριτική ι¬ 
κανότητα των μαθητών και συγχρόνως οι νοητικές δεξιό¬ 
τητες που απέκτησαν κατά την εκτέλεση των εργαστη¬ 
ριακών ασκήσεων ή άλλων δραστηριοτήτων που έγιναν 
στο πλαίσιο του μαθήματος. 

ϋί.Θέμα τρίτο: Αποτελείται από μία άσκηση εφαρμογής 
της θεωρίας, η οποία απαιτεί ικανότητα συνδυασμού και 
σύνθεσης εννοιών, θεωριών, τύπων, νόμων και αρχών. Η 
άσκηση μπορεί να αναλύεται σε επιμέρους ερωτήματα. 

ίν.Θέμα τέταρτο: Αποτελείται από ένα πρόβλημα, το ο¬ 
ποίο απαιτεί ικανότητα συνδυασμού και σύνθεσης γνώ¬ 
σεων, αλλά και την ανάπτυξη στρατηγικής για τη διαδικα¬ 


σία επίλυσής του. Το πρόβλημα αυτό μπορεί να αναλύε¬ 
ται σε επιμέρους ερωτήματα. 

Η βαθμολογία κατανέμεται ως εξής: 20 μονάδες στο 
πρώτο θέμα, 20 μονάδες στο δεύτερο θέμα, 20 μονάδες 
στην άσκηση και 40 μονάδες στο πρόβλημα. 

β) Για την εξέταση στο μάθημα της Βιολογίας δίνονται 
στους μαθητές τέσσερα (4) θέματα που έχουν ως εξής: 

αα) Το 1 ο και 2ο θέμα αποτελούνται από ανεξάρτητες ε¬ 
ρωτήσεις διαφόρων τύπων που στοχεύουν στον έλεγχο : 

ϊ.της απόκτησης γνώσεων και της δυνατότητας παρου¬ 
σίασης και τεκμηρίωσης, με σωστούς επιστημονικούς ό¬ 
ρους και σωστό γραπτό λόγο, θεμάτων σχετικών με την ε¬ 
ξεταστέα ύλη. 

ϋ. της κατανόησης από το μαθητή βιολογικών εννοιών, 
διαδικασιών ή φαινομένων. 

ββ) Το 3ο θέμα αποτελείται από ερωτήσεις που στοχεύ¬ 
ουν στον έλεγχο της ικανότητας του μαθητή να αξιοποιεί 
θεωρητικές γνώσεις και δεξιότητες (ανάλυση, σύνθεση, 
κτλ.) για την αξιολόγηση δεδομένων και την εξαγωγή συ¬ 
μπερασμάτων. 

γγ)Το 4ο θέμα αποτελείται από μία άσκηση ή ένα πρό¬ 
βλημα και στοχεύει στον έλεγχο της ικανότητας του μα¬ 
θητή να χρησιμοποιεί, σε συνδυασμό, γνώσεις ή δεξιότη¬ 
τες που απέκτησε για την επίλυσή τους. 

Η βαθμολογία κατανέμεται κατά τρόπο ανάλογο προς 
αυτόν που ισχύει για τη Φυσική και τη Χημεία. 

γ) Τα μαθήματα των Κατευθύνσεων: Φυσική, Χημεία, 
Χημεία - Βιοχημεία, καθώς και το μάθημα επιλογής: Στοι¬ 
χεία Αστρονομίας και Διαστημικής εξετάζονται όπως και 
οι αυτοτελείς κλάδοι των μαθημάτων των Φυσικών Επι¬ 
στημών που προαναφέρθηκαν. Το μάθημα Χημεία - Βιο¬ 
χημεία εξετάζεται ως ενιαίο μάθημα και οι ερωτήσεις στα 
επιμέρους θέματα κατανέμονται, ανάλογα με τις ώρες δι¬ 
δασκαλίας κάθε μέρουςτου. Κατά τα λοιπά ισχύει ό,τι και 
για τη Φυσική και τη Χημεία. 

δ) Το μάθημα Αρχές περιβαλλοντικών Επιστημών εξε¬ 
τάζεται και βαθμολογείται κατά τρόπο ανάλογο με τη Βιο¬ 
λογία. 

ε) Το μάθημα Φυσική Μηχανική εξετάζεται κατά τρόπο 
ανάλογο προς τη Φυσική. 

Ζ. Μαθήματα Πολιτικών, Κοινωνικών και Οικονομικών Ε¬ 
πιστημών. 

α) Στην κατηγορία αυτή ανήκουν τα ακόλουθα μαθήμα¬ 
τα: Αρχές Οικονομίας (Α'τάξη), Εισαγωγή στο Δίκαιο και 
τους Πολιτικούς θεσμούς (Β'τάξη), Κοινωνιολογία, (Γ'τά- 
ξη, μάθημα επιλογής) Διαχείριση Φυσικών Πόρων (Β' τά¬ 
ξη, Τεχνολογική κατεύθυνση), Αρχές Οικονομικής Θεω¬ 
ρίας (Γ τάξη, μάθημα επιλογής), Αρχές Οργάνωσης και 
Διοίκησης Επιχειρήσεων και Υπηρεσιών (Γ τάξη, Τεχνο¬ 
λογική κατεύθυνση). β) Η εξέταση στα μαθήματα αυτά πε¬ 
ριλαμβάνει δύο ομάδες ερωτήσεων: 

ί. η πρώτη αποτελείται από ένα σύνολο διαφορετικού 
τύπου ερωτήσεων, με τις οποίες ελέγχεται τόσο η κατοχή 
των αναγκαίων γνωστικών στοιχείων όσο και η κατανόησή 
τους, 

ϋ. η δεύτερη περιλαμβάνει δύο έως τρεις ερωτήσεις α¬ 
νάπτυξης με τις οποίες εξετάζεται η ικανότητα κριτικής α¬ 
νάλυσης σχετικών θεμάτων, η διατύπωση προσωπικών 

θέσεων και απόψεων σε συγκεκριμένα πολιτικά, κοινωνι¬ 
κά και οικονομικά θέματα, η εφαρμογή τους στην καθη¬ 
μερινή πράξη 

β) η βαθμολογία κατανέμεται κατά 50% σε κάθε ομάδα 
ερωτήσεων και μπορεί να διαφοροποιείται ανάλογα με τη 
βαρύτητα των ερωτήσεων, η οποία καθορίζεται κατά τη 
διατύπωση των θεμάτων και ανακοινώνεται στους μαθη¬ 
τές γραπτά ή προφορικά. 

Η. Θρησκευτικά 

α) Τα θρησκευτικά ανήκουν στα μαθήματα Γενικής Παι¬ 
δείας και εξετάζονται με ερωτήσεις ανοικτού ή κλειστού 
τύπου ή με συνδυασμό ερωτήσεων, οι οποίες ταξινομού¬ 
νται σε δύο ομάδες: 

ί. Στην πρώτη ομάδα περιλαμβάνονται ερωτήσεις δια¬ 
φόρων τύπων που ελέγχουν κυρίως τις γνώσεις των μα¬ 
θητών στην εξεταστέα ύλη και την κατανόησή της. 

ϋ. Στη δεύτερη ομάδα περιλαμβάνονται δύο ερωτήσεις 
ανάπτυξης που απαιτούν συνδυασμό γνώσεων και κριτι¬ 
κή ικανότητα από μέρους των μαθητών. 

β) Η βαθμολογία κατανέμεται κατά 50% στην πρώτη ο¬ 
μάδα ερωτήσεων και κατά 50% στη δεύτερη. Μπορεί να 
διαφοροποιείται ανάλογα με τη βαρύτητα των ερωτήσε¬ 
ων, η οποία καθορίζεται κατά τη διατύπωση των θεμάτων 
και ανακοινώνεται στους μαθητές γραπτά ή προφορικά. 

Θ. Σχέδιο 

α) Περιλαμβάνει το Ελεύθερο Σχέδιο, το Γραμμικό Σχέ¬ 
διο και το Τεχνικό -Αρχιτεκτονικό Σχέδιο που αποτελούν 
κλάδους των αντίστοιχων μαθημάτων σύμφωνα με όσα α- 
ναφέρονται στο άρθρο 5 παρ. 3 του παρόντος. 

β) Η γραπτή εξέταση στο Ελεύθερο Σχέδιο συνίσταται 
στη γραφική αναπαράσταση ενός φυσικού αντικειμένου, 
το οποίο τοποθετείται σε ορατό σημείο εντός του χώρου 
εξέτασης. Οι μαθητές σχεδιάζουν με ελεύθερο τρόπο και 
σε συνθήκες διάχυτου φωτισμού το αντικείμενο. Πρέπει 
να δείξουν τις αναλογίες όγκων και επιφανειών που δήμι¬ 
ου ργεί ο φωτισμός, καθώς και τις σκιές των διαφόρων γω¬ 
νιών και κύκλων που υπάρχουν στο αντικείμενο. Οι μαθη¬ 
τές μπορούν να χρησιμοποιήσουν μόνο μαύρα μολύβια ή 
χρώματα. Η βαθμολόγηση του ελεύθερου σχεδίου γίνε¬ 
ται με κριτήρια τη δημιουργία όγκων και γωνιών, λόγω της 
σκίασης και την ικανότητα των μαθητών να αποδίδουν 
τους όγκους και τις αναλογίες των επιφανειών, 
γ) Η εξέταση στο Γ ραμμικό Σχέδιο γίνεται ως εξής: 
ί. ο χρόνος εξέτασης στο μάθημα αυτό είναι όσος και 
των λοιπών μαθημάτων, 

ϋ. το αντικείμενο σχεδίασης έχει απλή γεωμετρική μορ¬ 
φή (π.χ. απλό αντικείμενο, κτήριο, αρχιτεκτονικό μέλος, έ¬ 
πιπλο, κτλ), 

ϋί. δίνεται σε αντίγραφο με τη μορφή σκαριφήματος ή 
σχεδίου με όλες τις απαραίτητες πληροφορίες (διαστά¬ 
σεις, ενδείξεις, τίτλοι, παρατηρήσεις, κτλ), 
ίν. ο τρόπος παράστασής του είναι με τη μορφή ορθών 
προβολών (όψεις, κατόψεις, τομές) αξονομετρικού ή συν¬ 
δυασμών τους, 

ν. οι μαθητές εξετάζονται στη σχεδίαση κατόψεων, ό¬ 
ψεων, τομών, αντικειμένων απλών γεωμετρικών μορφών 
κτλ., χρησιμοποιώντας τα προβλεπόμενα όργανα, μέσα, 
υλικά και ακολουθώντας τις ισχύουσες συμβάσεις. 


δ) Τα κριτήρια για τη βαθμολόγηση του Γραμμικού Σχε¬ 
δίου και η βαθμολόγησή τους είναι ως ακολούθως : 

ί. Ορθότητα απεικόνισης (π.χ. τεμνρμενα, προβαλλόμε¬ 
να στοιχεία, ορθή μεταφορά κλίμακας, κλτ) 30 μονάδες, 
ϋ. Ποιότητα σχεδίασης (π.χ. πάχη γραμμών, ακρίβεια, 
καθαρότητα σημείων τομής , συναρμογές, κτλ) μονά¬ 
δες 20, 

ίϋ.Πληρότητα σχεδίασης μονάδες 15 
ίν. Γραμματογραφία, άλλες ενδείξεις (π.χ. διαγράμμι¬ 
ση, προσανατολισμός, άλλοι συμβολισμοί) , μονάδες 15, 
ν. Οργάνωση θέματος στο χαρτί σχεδίασης , μονάδες 
10 . 

ε) Η εξέταση γιατο Αρχιτεκτονικό Σχέδιο συνίσταται στα 
εξής: 

ί. το αντικείμενο σχεδίασης είναι απλή κτηριακή κατα¬ 
σκευή ή τμήμα της, με εξοπλισμό , στοιχεία επίπλωσ ης 
και συμβολισμούς δομικών και φυσικών στοιχείων, 
ϋ. ο τρόπος παράστασης του είναι με τη μορφή ορθών 
προβολών (όψεις, κατόψεις, τομές), αξονομετρικό ή συν¬ 
δυασμό τους, 

ϋί. δίνεται σε αντίγραφο με τη μορφή σκαριφήματος ή 
σχεδίου με όλες τις απαραίτητες πληροφορίες (διαστά¬ 
σεις, ενδείξεις, τίτλοι, παρατηρήσεις, κτλ) και 
ίν. συνοδεύεται από σύντομη απλή περιγραφή του, 
ν. οι μαθητές εξετάζονται στη σχεδίαση κατόψεων, το¬ 
μών, όψεων χρησιμοποιώντας τα προβλεπόμενα όργανα, 
μέσα και υλικά και ακολουθώντας τις ισχύουσες συμβά¬ 
σεις. 

στ) τα κριτήρια γιατη βαθμολόγηση του Αρχιτεκτονικού 
Σχεδίου είναι τα ίδια με τα κριτήρια για τη βαθμολόγηση 
του Γραμμικού Σχεδίου. 

I. Εφαρμογές Πληροφορικής, Εφαρμογές Υπολογι¬ 
στών. 

Τα μαθήματα αυτά δεν εξετάζονται γραπτά. Θέση γρα¬ 
πτού βαθμού επέχουν σε αυτά οι βαθμοί σχετικών ατομι¬ 
κών ή ομαδικών εργασιών που ανατίθενται στους μαθη¬ 
τές στο πλαίσιο των μαθημάτων αυτών. 

ΙΑ. Ανάπτυξη Εφαρμογών σε Προγραμματιστικό Περι¬ 
βάλλον, Τεχνολογία Υπολογιστικών Συστημάτων και Λει¬ 
τουργικά Συστήματα, Πολυμέσα-Δίκτυα, Εφαρμογές Λο¬ 
γισμικού 

Η γραπτή εξέταση στα μαθήματα αυτά περιλαμβάνει ε¬ 
ρωτήσεις διαφόρων τύπων που αναφέρονται στη θεωρία, 
και τρεις τουλάχιστον ασκήσεις, σχετικές με το περιεχό¬ 
μενο των μαθημάτων αυτών και με τις εφαρμογές τους. Η 
βαθμολογία προκύπτει κατά 40% από τις ερωτήσεις που 
αναφέρονται στη θεωρία και κατά 60% (20%Χ3) από τις α¬ 
σκήσεις. 

ΙΒ. Ξένες Γλώσσες 

α) Η εξέταση στα μαθήματα των ξένων γλωσσών συνί- 
σταται στα εξής: 

ί. Δίδεται στους μαθητές διδαγμένο κείμενο 150-180 λέ¬ 
ξεων και τέσσερις κλειστές ή ανοικτές ερωτήσεις κατα¬ 
νόησής του. Κάθε ερώτηση μπορεί να αναλύεται σε πε¬ 
ρισσότερα υποερωτήματα, ιδιαίτερα όταν χρησιμοποιού¬ 
νται κλειστού τύπου ερωτήσεις, 
ϋ. Δίδονται τέσσερις διαφορετικού τύπου παρατηρή- 

σεις γραμματικο-συντακτικών φαινομένων, μέσα από το 
κείμενο ή και εκτός κειμένου, τα οποία έχουν διδαχθεί κα¬ 
τά τη διάρκεια του διδακτικού έτους. Κάθε παρατήρηση 
μπορεί να έχει ως τέσσερα ερωτήματα με τη μορφή ερω¬ 
τήσεων κλειστού τύπου. 

ίϋ. Ο μαθητής καλείται να παραγάγει γραπτό λόγο (κα¬ 
θοδηγούμενο ή ελεύθερο) 120-150 λέξεων. 

β) Η βαθμολογία κατανέμεται κατά 30% στις ερωτήσεις 
της κατηγορίας Α και Β και κατά 40% στην παραγωγή γρα¬ 
πτού κειμένου. 

ΙΓ. Λοιπά μαθήματα 

α) Στα μαθήματα των τάξεων του Λυκείου, στα οποία 
δεν έγινε προηγουμένως ειδική αναφορά, τίθενται ερω¬ 
τήσεις ανοικτού ή και κλειστού τύπου ή συνδυασμός τους 
οι οποίες ταξινομούνται σε δύο κατηγορίες. Στην πρώτη 
κατηγορία περιλαμβάνονται ερωτήσεις (όχι λιγότερες α¬ 
πό δύο) που μπορούν να αναλύονται σε υποερωτήματα 
και ελέγχουν την κατοχή της διδαχθείσης ύλης και την κα¬ 
τανόησή της και στη δεύτερη ερωτήσεις (όχι λιγότερες α¬ 
πό δύο) που ελέγχουν τη συνθετική και κριτική ικανότητα 
του μαθητή και απαιτούν συνδυασμό γνώσεων. 

β) Ειδικά για τα τεχνολογικά και επαγγελματικού περιε¬ 
χομένου μαθήματα, που δεν αναφέρονται ρητά στο πα¬ 
ρόν άρθρο, η δεύτερη κατηγορία ερωτήσεων μπορεί να 
περιλαμβάνει ασκήσεις εφαρμογών ή και προβλήματα α¬ 
νάλογα με τη φύση του μαθήματος, σε αριθμό αντίστοιχο 
προς τα συγγενή μαθήματα. 

γ) Η βαθμολογία κατανέμεται κατά το ήμισυ στην πρώ¬ 
τη ομάδα και κατά το ήμισυ στη δεύτερη. 

ΚΕΦΑΛΑΙΟ Δ' 

ΔΙΕΝΕΡΓΕΙΑ ΤΩΝ ΠΡΟΑΓΩΓΙΚΩΝ ΚΑΙ ΑΠΟΛΥΤΗΡΙΩΝ Ε¬ 
ΞΕΤΑΣΕΩΝ ΤΟΥ ΕΝΙΑΙΟΥ ΛΥΚΕΙΟΥ ΔΙΟΡΘΩΣΗ ΚΑΙ 
ΒΑΘΜΟΛΟΓΙΑ ΤΩΝ ΓΡΑΠΤΩΝ 

Άρθρο 19 

Γραπτές προαγωγικές εξετάσεις των μαθητών της Α' 
Λυκείου 

1 .Οι γραπτές προαγωγικές εξετάσεις των μαθητών της 
Α' τάξης διενεργούνται με την ευθύνη των διδασκόντων 
σε κάθε Λύκειο και της Επιτροπής Εξετάσεων στα δύο τρί¬ 
τα (2/3) της διδαγμένης ύλης όλων των γραπτώς εξετα- 
ζομένων μαθημάτων ή κλάδων μαθημάτων που διδάχθη¬ 
καν κατά το λήγον διδακτικό έτος. 

2. Η εξεταστέα ύλη δεν μπορεί να είναι λιγότερη από το 
μισό της διδακτέας. Η επιλογή και ο ακριβής προσδιορι¬ 
σμός της για κάθε μάθημα γίνεται με εισήγηση του ή των 
διδάσκοντος/ντων και με την έγκριση του Διευθυντή του 
Λυκείου και γνωστοποιείται στους μαθητές πέντε (5) ερ¬ 
γάσιμες ημέρες πριν από τη λήξη των μαθημάτων. 

3. Η εξεταστέα ύλη καταγράφεται στο βιβλίο της διδα¬ 
σκόμενης ύλης και υπογράφεται από τον εισηγητή - κα- 
θηγητή και από το Διευθυντή του Λυκείου. 

4. Τα θέματα ορίζονται από τον ή τους διδάσκοντα/εςτο 
μάθημα, σύμφωνα με το άρθρο 18 του παρόντος και είναι 
κοινά για όλα τα τμήματα της Α' τάξης του κάθε Λυκείου. 
Κατ’ εξαίρεση είναι δυνατόν να δοθούν χωριστά θέματα, 
στα τμήματα της Α' τάξης του κάθε Λυκείου, εάν συντρέ¬ 
χει αποχρών λόγος, ο οποίος αναγράφεται σε σημείωση 
κάτω από το έγγραφο που περιέχει τα θέματα. 


δ.Οιαπαντήσειςτων θεμάτων γράφονται σε φύλλο χαρ¬ 
τιού (κόλλας) που φέρει τη σφραγίδα του Σχολείου, την υ¬ 
πογραφή του Διευθυντή και ειδική εκτύπωση για την ανα¬ 
γραφή των προκαταρκτικών στοιχείων και της βαθμολο¬ 
γίας του γραπτού. 

6. Τα θέματα διανέμονται φωτοτυπημένα στους μαθη¬ 
τές ή υπαγορεύονται ή γράφονται στον πίνακα σε ειδικές 
περιπτώσεις κατά την κρίση της Λυκειακής Επιτροπής. 

7. Οι εξετάσεις διενεργούνται ενώπιον ενός (1) τουλάχι¬ 
στον καθηγητή - επιτηρητή σε κάθε αίθουσα, ο οποίος με¬ 
τά τη λήξη της εξέτασης παραλαμβάνει τα γραπτά δοκί¬ 
μια των μαθητών και τα παραδίνει με υπογραφή μέσα σε 
φάκελο στον αρμόδιο για τη βαθμολόγησή τους καθηγη¬ 
τή. 

8. Η βαθμολόγηση των γραπτών δοκιμίων γίνεται από 
τον αρμόδιο καθηγητή, ο οποίος οφείλει να καταθέσει τα 
γραπτά στην Επιτροπή του Λυκείου διορθωμένα και βαθ¬ 
μολογημένα μέσα σε πέντε (5) ημέρες από την ημέρα της 
εξέτασης του κάθε μαθήματος. Η Επιτροπή του Λυκείου 
φροντίζει για την καταχώριση της βαθμολογίας στα οι¬ 
κεία βιβλία ή και στον Η/Υτου Σχολείου, αν υπάρχει. 

Άρθρο 20 

Γ ραπτές προαγωγικές και απολυτήριες εξετάσεις των 
μαθητών των Β' και Γ τάξεων 

1. Οι εξετάσεις διενεργούνται στις αίθουσες διδασκα¬ 
λίας των Λυκείων ενώπιον δύο (2) επιτηρητών - καθηγη¬ 
τών διαφορετικής και μη συγγενούς ειδικότητας από ε¬ 
κείνη του εξεταζομένου κάθε φορά μαθήματος. Και οι δύο 
επιτηρητές είναι υποχρεωτικά καθηγητές άλλου Σχολεί¬ 
ου. Για να υπάρχει στην περίπτωση αυτή επάρκεια επιτη¬ 
ρητών, με ενέργειες της Λυκειακής Επιτροπής των Εξε¬ 
τάσεων και σε συνεργασία με την αντίστοιχη Νομαρχιακή 
Επιτροπή, είναι δυνατόν καθηγητές των γειτονικών Γυ¬ 
μνασίων ή Λυκείων, αν υπάρχει πλεονάζων αριθμός, να 
διατίθενται στα Λύκεια ως επιτηρητές. Ως επιτηρητές 
μπορούν να χρησιμοποιούνται και καθηγητές των ιδιωτι¬ 
κών σχολείων. 

2. Οι επιτηρητές ορίζονται με απόφαση του οικείου 
Προϊσταμένου Δ/νσης ή Γ ραφείου Εκπαίδευσης που εκ- 
δίδεται πέντε μέρες πριν από την έναρξη των εξετάσεων. 
Στα ιδιωτικά Λύκεια και οι δύο επιτηρητές είναι υποχρεω¬ 
τικά καθηγητές του δημοσίου. 

3. Τα θέματα των εξετάσεων δίνονται στους μαθητές σε 
φωτοαντίγραφα και οι απαντήσεις τους σημειώνονται σε 
ειδικό τετράδιο ή φύλλο απαντήσεων, (εκτός αν δίνεται 
άλλη ειδική οδηγία), στο οποίο προβλέπεται ειδικός χώ¬ 
ρος για την αναγραφή των ατομικών στοιχείων του κάθε 
μαθητή, καθώς και ειδικός χώρος αναγραφής της βαθμο¬ 
λογίας των δύο βαθμολογητών και του αναβαθμολογητή, 
σε περίπτωση που το γραπτό παραπέμπεται σε αναβαθ¬ 
μολόγηση. 

4. Το όνομα των μαθητών καλύπτεται με ευθύνη των ε¬ 
πιτηρητών κατά την παράδοση των τετραδίων ή των φύλ¬ 
λων απαντήσεων. Τα γραπτά δοκίμια των μαθητών παρα- 
δίδονται μέσα σε φάκελο με πρωτόκολλο παραλαβής - 
παράδοσης από τους επιτηρητές στην Επιτροπή του Λυ¬ 
κείου. 

5. Η Επιτροπή, μόλις παραλάβει τα γραπτά δοκίμια με 

καλυμμένα τα ονόματα των μαθητών από τους επιτηρη¬ 
τές, τα εσωκλείει σε φακέλους, τους οποίους σφραγίζει 
και υπογράφει και τους αποστέλλει στον Πρόεδρο του 
Νομαρχιακού Βαθμολογικού Κέντρου, όπου γίνεται η 
διόρθωση και βαθμολογία των γραπτών, σύμφωνα με τη 
διαδικασία που αναφέρεται στο άρθρο 24 του παρόντος. 

Άρθρο 21 

Διαδικασία διαμόρφωσης, επιλογής και διαβίβασης των 
θεμάτων των 

προαγωγικών εξετάσεων των τάξεων Β' και Γ του Ενιαί¬ 
ου Λυκείου 

1. Τα θέματα των εξετάσεων καθορίζονται από την Κε¬ 
ντρική Επιτροπή Εξετάσεων. Γιατο σκοπό αυτό η Κεντρι¬ 
κή Επιτροπή συνέρχεται στο Υπουργείο Παιδείας δώδεκα 
(12) ώρες πριν από τη διαβίβαση των θεμάτων στα Λύκεια 
και διατυπώνει τα θέματα των εξετάσεων. Για κάθε εξετα¬ 
ζόμενο μάθημα διατυπώνεται από τα αντίστοιχης ειδικό¬ 
τητας μέλη της Επιτροπής αριθμός θεμάτων μεγαλύτε¬ 
ρος εκείνων που θα σταλούν στα Λύκεια. Η Επιτροπή υ- 
ποβοηθείται στο έργο της αυτό από Τράπεζα Θεμάτων, η 
οποία συγκροτείται και λειτουργεί με ευθύνη του Κέντρου 
Εκπαιδευτικής Έρευνας, (Κ.Ε.Ε.), σύμφωνα με όσα ανα- 
φέρονται στην παράγραφο 5 του παρόντος άρθρου. Η ε¬ 
πιτροπή αντλεί από την Τράπεζα αριθμό τυχαίων θεμάτων 
τα οποία χρησιμοποιεί ως ενδεικτικά παραδείγματα για τη 
σύνταξη από την ίδια ανάλογων θεμάτων, διαφορετικών 
όμως τόσο ως προς τη διατύπωσή του, τα δεδομένα και 
ζητούμενα από αυτά. Η Επιτροπή έχει επίσης τη δυνατό¬ 
τητα να διατυπώσει δικά της θέματα, αν το κρίνει ανα¬ 
γκαίο. Με ευθύνη της Επιτροπής γίνονται όλες οι ανα¬ 
γκαίες ενέργειες για να αποφευχθούν τυχόν λάθη, ελλεί¬ 
ψεις ή ασάφειες, στα θέματα και για να διασφαλισθεί ότι 
αυτά καλύπτουν διαφορετικά επίπεδα δυσκολίας, αντα- 
ποκρίνονται σ’ ό,τι έχουν διδαχθεί οι μαθητές και μπο¬ 
ρούν να απαντηθούν στο χρόνο που οι τελευταίοι έχουν 
στη διάθεσή τους. Η Επιτροπή καθορίζει τις διευκρινίσεις 
και τις συμπληρωματικές πληροφορίες που πρέπει να δο¬ 
θούν στους εξεταζομένους. 

2. Οι μαθητές υποχρεούνται να προσέρχονται στα Λύ¬ 
κεια μιάμιση (1 1 / 2 ) ώρα πριν από την έναρξη των εξετάσε¬ 
ων. Τα θέματα αποστέλλονται ηλεκτρονικά σε όλα τα Λύ¬ 
κεια της χώρας μία ώρα (1) πριν από την έναρξη των εξε¬ 
τάσεων και μετά την είσοδο των μαθητών στις τάξεις. 
Παράλληλα αποστέλλονται και στις Νομαρχιακές Επιτρο¬ 
πές, οι οποίες τα διαβιβάζουν με ηλεκτρονικό τρόπο ή με 
Ραχ ή με καθηγητές συνδέσμους, όπου δεν είναι δυνατή η 
διαβίβασή τους απευθείας από την Κεντρική Επιτροπή Ε¬ 
ξετάσεων. Μαζί με τα θέματα στέλλονται και όλες οι ανα¬ 
γκαίες διευκρινίσεις για τους μαθητές. 

3. Οι Λυκειακές Επιτροπές αναπαράγουν τα θέματα σε 
τόσα φωτοαντίγραφα όσος είναι ο αριθμός των εξεταζό¬ 
μενων. 

4. Τα μέλη τόσο της Κεντρικής Επιτροπής, όσο και των 
Νομαρχιακών και Λυκειακών Επιτροπών δεν επιτρέπεται 
να εξέλθουν από το χώρο συνεδρίασης των Επιτροπών ή 
το χώρο του Σχολείου αντίστοιχα, αν δεν περάσουν δύο 
τουλάχιστον ώρες από την έναρξη των εξετάσεων. Δεν ε¬ 
πιτρέπεται να επικοινωνούν τηλεφωνικά με οποιοδήποτε 


πρόσωπο και απαγορεύεται να φέρουν μαζί τους κινητό 
τηλέφωνο. Αν απαιτείται τηλεφωνική επικοινωνία με προϊ¬ 
στάμενες επιτροπές αυτή γίνεται μόνο από τους Προέ¬ 
δρους των Λυκειακών ή Νομαρχιακών Επιτροπών. Δεν ε¬ 
πιτρέπεται η είσοδος στις αίθουσες εξετάσεων άλλου 
προσώπου, συμπεριλαμβανομένων και των εκπαιδευτι¬ 
κών που υπηρετούν στα οικεία Λύκεια, εκτός των επιτη¬ 
ρητών και των μελών της Λυκειακής Επιτροπής. Εξαιρεί¬ 
ται το προσωπικό παροχής βοήθειας σε έκτακτες ανά¬ 
γκες. 

5. Η Τράπεζα Θεμάτων αποτελεί όργανο παιδαγωγικής 
στήριξης και καθοδήγησης των εκπαιδευτικών των Λυκεί¬ 
ων σε ζητήματα σχετικά με την αξιολόγηση των μαθητών 
στην καθημερινή διδακτική πράξη. Η Τράπεζα λειτουργεί 
και ως μέσο υποβοήθησης της Κεντρικής Επιτροπής Εξε¬ 
τάσεων, με την έννοια της παροχής σ’αυτήν ενδεικτικών 
θεμάτων που απεικονίζουν κατά τρόπο έγκυρο και αντι¬ 
προσωπευτικό τη σχολική πραγματικότητα και αντανα¬ 
κλούν τα θέματα που συνήθως χρησιμοποιούνται στην 
καθημερινή εκπαιδευτική πράξη. Για το σκοπό αυτό, η 
Τράπεζα περιλαμβάνει μεγάλο αριθμό θεμάτων που κα¬ 
λύπτουν όλη την εξεταστέα ύλη των διαφόρων μαθημά¬ 
των και όλα τα επίπεδα δυσκολίας. Τα θέματα που εισά- 
γονται στην Τράπεζα μπορούν: α) να προέρχονται από ε¬ 
ρωτήσεις που στέλλονται από εκπαιδευτικούς της 
Δευτεροβάθμιας Εκπαίδευσης στο Κ.Ε.Ε., οι οποίες ε¬ 
λέγχονται και αξιολογούνται απ’ αυτό β) να εκπονούνται 
από εκπαιδευτικούς που διατίθενται στο Κ.Ε.Ε. με από¬ 
φαση του Υπουργού Εθνικής Παιδείας και Θρησκευμά¬ 
των, ύστερα από εισήγηση του Δ.Σ. του Κ.Ε.Ε. γ) να επι¬ 
λέγονται μεταξύ εκείνων που χρησιμοποιούνται στα Λύ¬ 
κεια της χώρας στις ωριαίες εξετάσεις και στα πρόχειρα 
διαγωνίσματα και δ) να αντλούνται από τα σχολικά εγχει¬ 
ρίδια ή άλλες πηγές. 

Άρθρο 22 

Ορισμός και υποχρεώσεις των επιτηρητών 

1. Οι επιτηρητές ορίζονται από τις αρμόδιες Δ/νσεις ή 
Γ ραφεία Δευτεροβάθμιας Εκπαίδευσης σε συνεργασία 
με τους Διευθυντές των Λυκείων και κατανέμονται στις αί¬ 
θουσες εξετάσεων από τη Λυκειακή Επιτροπή Εξετάσεων 
κάθε Λυκείου. 

2.. Γιατην άμεση αντιμετώπιση κάθε προβλήματος που 
πιθανόν να δημιουργηθεί κατά τη διάρκεια της εξέτασης 
ορίζεται ανά τέσσερις (4) αίθουσες ένας (1) εφεδρικόςε- 
πιτηρητής. 

3. Οι επιτηρητές προσέρχονται έγκαιρα στο Σχολείο, ε¬ 
φαρμόζουν πιστά τις οδηγίες της Επιτροπής, είναι προ¬ 
σωπικά υπεύθυνοι για την τάξη και την αδιάβλητη επιτή¬ 
ρηση των μαθητών κατά την ώρα της εξέτασης και ανα- 
φέρονται αμέσως στην Επιτροπή για όποιο πρόβλημα 
προκύψει. Ακόμη οι επιτηρητές παραλαμβάνουν από την 
Επιτροπή το φάκελο της εξέτασης, εκφωνούν τον κατά- 
λογοτων μαθητών, σημειώνουν τους απόντες, διανέμουν 
το χάρτη γραφής ή το ειδικό τετράδιο, διανέμουν τα φω- 
τοτυπημένα θέματα της εξέτασης, αναγράφουν στον πί¬ 
νακα το χρόνο έναρξης και λήξης της εξέτασης. Οι επιτη¬ 
ρητές απαγορεύεται να παρέχουν οποιαδήποτε διευκρί¬ 
νιση επί των θεμάτων. Κατά την παραλαβή των γραπτών 

δοκιμίων των μαθητών διαγράφουν χιαστί τα κενά δια¬ 
στήματα και θέτουν τη μονογραφή τους στο τέλος του 
κειμένου. 

4. Ειδικά για τα μαθήματα των Β' και Γ τάξεων κατά την 
παραλαβή των δοκιμίων ενώπιον των μαθητών ελέγχουν 
τα ονομαστικά τους στοιχεία, τα καλύπτουν με την επι¬ 
κόλληση αδιαφανούς ταινίας και τα εξετάζουν με ιδιαίτε¬ 
ρη προσοχή για τυχόν σημείωση ονομαστικών ή άλλων 
διακριτικών στοιχείων που μπορούν να αποκαλύψουν την 
ταυτότητα του εξεταζομένου. 

Άρθρο 23 

Υποχρεώσεις των μαθητών κατά τη διάρκεια της εξέτα¬ 
σης 

1. Η κατανομή των μαθητών στις αίθουσες εξέτασης σε 
όλες τις περιπτώσεις γίνεται με αλφαβητική σειρά και με 
την ευθύνη της επιτροπής, η οποία συντάσσει ονομαστι¬ 
κή κατάσταση εξεταζομένων σε κάθε αίθουσα. Η τοποθέ¬ 
τηση των μαθητών στις θέσεις και ο έλεγχος είναι ευθύνη 
των επιτηρητών. Παρέκκλιση επιβάλλεται στην περίπτω¬ 
ση αδελφών ή συγγενών μαθητών. 

2. Οι μαθητές κατά την είσοδό τους στην αίθουσα της ε¬ 
ξέτασης δεν επιτρέπεται να φέρουν μαζί τους βιβλία, τε¬ 
τράδια, σημειώσεις, διορθωτικό (όΐαηοο), κινητά τηλέφω¬ 
να, υπολογιστικές μηχανές, ηλεκτρονικά μέσα μετάδο¬ 
σης πληροφοριών ή άλλα αντικείμενα εκτός από αυτά 
που επιτρέπει η Λυκειακή Επιτροπή. Γιατον έλεγχο υπεύ¬ 
θυνοι είναι οι επιτηρητές. 

3. Μαθητής που αντιγράφει κατά τη διάρκεια της εξέτα¬ 
σης από βιβλίο, σημειώσεις ή από το γραπτό δοκίμιο άλ¬ 
λου συμμαθητή του, που δολιεύεται την εξέταση και γενι¬ 
κά δεν συμμορφώνεται με τις υποδείξεις των επιτηρητών, 
απομακρύνεται από την αίθουσα με αιτιολογημένη από¬ 
φαση της Λυκειακής Επιτροπής και βαθμολογείται με τον 
κατώτερο βαθμό «κακώς» μηδέν. 

Άρθρο 24 

Βαθμολόγηση γραπτών των προαγωγικών και απολυτή¬ 
ριων εξετάσεων 

1. Τα γραπτά των προαγωγικών εξετάσεων στην Α' τάξη 
του Ενιαίου Λυκείου διορθώνονται και βαθμολογούνται α¬ 
πό τον καθηγητή, ο οποίος δίδαξε το αντίστοιχο μάθημα 
κατά τη διάρκεια του σχολικού έτους. Οι βαθμοί παραδί- 
δονται μαζί με τα γραπτά στη Δ/νση του Λυκείου μέσα σε 
πέντε (5) ημέρες από τη διενέργεια των εξετάσεων. 

2. Για τη βαθμολόγηση των γραπτών των προαγωγικών 
και απολυτήριων εξετάσεων των μαθητών των τάξεων Β' 
και Γ των Ενιαίων Λυκείων κάθε Νομού συγκροτείται στην 
έδρα κάθε Νομαρχίας ειδικό βαθμολογικό κέντρο. Κατ’ ε¬ 
ξαίρεση στη Νομαρχία Αθηνών συνιστώνται έξι (6) βαθ¬ 
μολογικά κέντρα και στη Νομαρχία Θεσσαλονίκης δύο 
(2). Με απόφαση του Υπουργού Εθνικής Παιδείας και 
Θρησκευμάτων και για λόγους που αφορούν είτε τη δυ¬ 
σχέρεια των επικοινωνιακών μέσων είτε την ταχεία διεκ¬ 
περαίωση της διαδικασίας, είναι δυνατόν να προβλέπεται 
ότι τα γραπτά των μαθητών από τα Λύκεια των Νομαρχιών 
Κυκλάδων, Δωδεκανήσου, Σάμου και Λέσβου, καθώς και 
των Νομαρχιών που έχουν λιγότερα από οκτώ (8) Λύκεια 
αποστέλλονται σε βαθμολογικό κέντρο της Νομαρχίας Α¬ 
θηνών ή Θεσσαλονίκης ή άλλου Νομού. Οι Καθηγητές 


τωνΛυκείωνπου υπηρετούν σε Νομαρχίες, στις οποίες δε 
θα συγκροτηθούν βαθμολογικά κέντρα μπορούν να δια¬ 
τεθούν σε κέντρα άλλων Νομαρχιών με την ίδια απόφαση 
του Υπουργού Εθνικής Παιδείας και Θρησκευμάτων. Τα 
ονόματα των Καθηγητών αυτών προτείνονται από τις κα¬ 
τά τόπους Δ/νσεις Δευτεροβάθμιας Εκπαίδευσης. 

3. Μεαπόφασητου Νομάρχη, ύστερα από εισήγηση της 
οικείας Νομαρχιακής Επιτροπής, ορίζεται ο χώρος στον 
οποίο θα λειτουργεί το βαθμολογικό Κέντρο και συγκρο¬ 
τείται Επιτροπή Βαθμολογικού Κέντρου, η οποία αποτε- 
λείται από ένα (1) Σχολικό Σύμβουλο και, όπου δεν υπάρ¬ 
χει, από έναν (1) Καθηγητή με βαθμό Α', ως Πρόεδρο, δύο 
(2) εκπαιδευτικούς, αναγνωρισμένου κύρους ως μέλη και 
έναν (1) εκπαιδευτικό ως Γραμματέα. Με την ίδια απόφα¬ 
ση ορίζονται οι Αναπληρωτές του Προέδρου, των Μελών 
και του Γ ραμματέα της Επιτροπής, οι αναγκαίοι βαθμο¬ 
λογητές κατά ειδικότητα καθώς και το λοιπό απαραίτητο 
προσωπικό. 

4. Ο Δ/ντής κάθε Λυκείου αποστέλλει με καθηγητή-σύν- 
δεσμο ή με άλλον τρόπο που εγγυάται ασφάλεια τους φα¬ 
κέλους με τα γραπτά του Λυκείου του στον Πρόεδρο του 
οικείου βαθμολογικού κέντρου, ο οποίος τους παραλαμ- 
βάνει με πρωτόκολλο παράδοσης-παραλαβής και κατα¬ 
γράφει σε ειδικό βιβλίο τον αριθμό των φακέλων και γρα¬ 
πτών από κάθε Λύκειο για κάθε εξεταζόμενο μάθημα. 

5. Ο Πρόεδρος του βαθμολογικού κέντρου καθορίζει 
τριψήφιους κωδικούς αριθμούς για κάθε Λύκειο, τους ο¬ 
ποίους γνωρίζει μόνο ο ίδιος. Σε κάθε φάκελο με γραπτά 
που παραλαμβάνονται επικολλάται αυτοκόλλητη ετικέτα 
μετον κωδικό αριθμό του Λυκείου, ο οποίος αναγράφεται 
σε κάθε γραπτό. 

6. Τα γραπτά κάθε φακέλου αναμειγνύονται τυχαία ε¬ 
νώπιον των μελών της Επιτροπής. Στο τετραγωνίδιο στο 
οποίο καταχωρίζεται η βαθμολογία του Α' βαθμολογητή 
γράφεται ο αύξων αριθμός κάθε γραπτού στη σειρά της 
δέσμης των γραπτών που διαμορφώθηκε μετονπαραπά- 
νω τρόπο. 

7. Ο Πρόεδρος του Βαθμολογικού Κέντρου διανέμει 
στους πρώτους βαθμολογητές τους φακέλους και τυπο¬ 
ποιημένες καταστάσεις καταγραφής πιθανών παρατηρή¬ 
σεων, φροντίζοντας ώστε τα γραπτά να μη διορθώνονται 
από Καθηγητές που ανήκουν στο Λύκειο προέλευσής 
τους . Οι τελευταίοι διορθώνουν τα γραπτά χωρίς να ση- 
μειώνουντίποτε πάνω σ’ αυτά. Αν έχουν ανάγκη να σημει¬ 
ώσουν κάποιες παρατηρήσεις που τους είναι απαραίτη¬ 
τες για τη βαθμολογία των γραπτών ή επιθυμούν να τε¬ 
θούν υπόψη της Επιτροπής του βαθμολογικού Κέντρου, 
τις γράφουν στα τυποποιημένα έντυπα διόρθωσης. Μετά 
τη διόρθωση των γραπτών αναγράφουν στον ειδικό χώρο 
κάθε γραπτού το βαθμό τους και επιστρέφουν τα γραπτά - 
στο Γ ραμματέα του βαθμολογικού Κέντρου ή σε κάποιο ε¬ 
ξουσιοδοτημένο μέλος της Επιτροπής. Μαζί με τα γρα¬ 
πτά παραδίδουν και τα τυποποιημένα έντυπα βαθμολο¬ 
γίας στα οποία έχουν επίσης σημειώσει το βαθμό τους και 
τον αντίστοιχο αύξοντα αριθμό κάθε γραπτού. 

8. Η Επιτροπή του βαθμολογικού κέντρου καλύπτει με 
αδιαφανές χαρτί το βαθμό του πρώτου βαθμολογητή, τα 
αναμειγνύει τυχαία και σημειώνει στην ειδική θέση για τη 
βαθμολογία του Β' διορθωτή το νέο αύξοντα αριθμό των 

γρατττώντου κάθε φακέλου, τον οποίο παραδίδει σε δεύ¬ 
τερο βαθμολογητή που υποδεικνύεται από τον Πρόεδρο 
του Βαθμολογικού Κέντρου, υπό τις προϋποθέσεις της 
προηγούμενης παραγράφου. Ο δεύτερος διορθωτής α¬ 
κολουθεί την ίδια διαδικασία βαθμολογίας των γραπτών 
που ακολούθησε και ο πρώτος. 

9. Μετά την ολοκλήρωση της βαθμολόγησης των γρα¬ 
πτών από το δεύτερο βαθμολογητή παραδίδονται τα γρα¬ 
πτά στην Επιτροπή του Βαθμολογικού Κέντρου. 

Άρθρο 25 

Διαφορές βαθμολογίας μεταξύ των δύο βαθμολογητών 

1. Η Επιτροπή κάθε βαθμολογικού κέντρου συγκρίνει με 
βάση τα τυποποιημένα έντυπα τις διαφορές βαθμολογίας 
μεταξύ των δύο βαθμολογητών. Αν η διαφορά μεταξύ των 
βαθμολογιών του α' και του β' βαθμολογητή είναι μικρό¬ 
τερη ή ίση με δέκα πέντε (15) μονάδες στην κλίμακα 0 - 
100, τότε ο τελικός βαθμός είναι ο ΜΟ των δύο βαθμολο¬ 
γιών. Ο βαθμός αυτός σημειώνεται στη ειδική θέση του 
τελικού βαθμού του γραπτού με προσέγγιση δεκάτου. 

2. Αν η διαφορά μεταξύ των βαθμολογιών α' και β' βαθ¬ 
μολογητή είναι μεγαλύτερη από 15 μονάδες στην κλίμα¬ 
κα 0 - 1 00, το γραπτό αξιολογείται και από τρίτο βαθμο¬ 
λογητή με την ίδια διαδικασία που έγινε η βαθμολόγησή 
του από τους δύο προηγούμενους. Ο τρίτος βαθμολογη¬ 
τής επιλέγεται μεταξύ των βαθμολογητών με τη μεγαλύ¬ 
τερη εκπαιδευτική εμπειρία και είναι κατά προτίμηση Σχο¬ 
λικός Σύμβουλος ή Διευθυντής Λυκείου ή Καθηγητής με 
βαθμό Α της οικείας ειδικότητας. 

3. Ο τελικός βαθμός του γραπτού στην περίπτωση ανα¬ 
βαθμολόγησής του είναι ο βαθμός του τρίτου βαθμολο¬ 
γητή. 

Άρθρο 26 

Διαφορά μεταξύ γραπτής και Γιροφορικής βαθμολογίας. 

1. Μετά την οριστικοποίηση του τελικού βαθμού των 
γραπτών, η Επιτροπή του βαθμολογικού Κέντρου απο¬ 
σφραγίζει τα γραπτά, κάνει αναγωγή του τελικού βαθμού 
στην κλίμακα 0-20, συντάσσει σχετικό πρακτικό και απο¬ 
στέλλει σε κάθε Λύκειο πίνακα κατά μαθήματα με τη βαθ¬ 
μολογία των αντίστοιχων μαθητών. 

2. Μετά την παραλαβή της βαθμολογίας των τελικών 
γραπτών εξετάσεων από το κάθε Λύκειο συγκρίνεται, με 
ευθύνη των Λυκειακών Επιτροπών, ο μέσος όρος της βαθ¬ 
μολογίας των δύο τετραμήνων με το βαθμό των γραπτών 
εξετάσεων και οριστικοποιείται η τελική βαθμολογία των 
τετραμήνων σύμφωνα με τα εξής: 

α) Αν η διαφορά μεταξύ του βαθμού αφενός στις γρα¬ 
πτές προαγωγικές και στις απολυτήριες εξετάσεις στις 
τάξεις Β και Γ και αφετέρου του Μ.Ο. των βαθμώντωνδύο 
τετραμήνων είναι ίση ή μικρότερη των τριών (3) μονάδων, 
ο μέσος όρος των τετραμήνων μένει αμετάβλητος. 

β) Αν ο Μ. Ο. των τετραμήνων σε σχέση με το βαθμό που 
προκύπτει από τις παραπάνω εξετάσεις είναι μεγαλύτε¬ 
ρος από τρεις (3) μονάδες, τότε ο Μ.Ο. των τετραμήνων 
αυξάνεται όταν είναι μικρότερος απο το βαθμό στις γρα¬ 
πτές εξετάσεις ή μειώνεται όταν είναι μεγαλύτερος από 
το βαθμό στις γραπτές εξετάσεις, κατά το ήμισυ της δια¬ 
φοράς του από αυτόν, ελαττωμένης κατά τρία (3). Ο νέος, 
δηλαδή, μέσος όρος των τετραμήνων (Π) προκύπτει από 


τοντύπο Π' = Π ± ((Δ-3)/2, όπου (Π) ο αρχικός Μ.Ο. των 
τετραμήνων και (Δ) η διαφορά μεταξύ αρχικού Μ.Ο. τε¬ 
τραμήνων και βαθμού στις γραπτές και απολυτήριες εξε¬ 
τάσεις. Το θετικό πρόσημο (+) ισχύει για την περίπτωση 
που ο βαθμός στις παραπάνω εξετάσεις είναι μεγαλύτε¬ 
ρος του αρχικού Μ.Ο. των τετραμήνων, ενώ το αρνητικό 
πρόσημο (-) ισχύει στην αντίστροφη περίπτωση. 

γ) Για την εφαρμογή της διαδικασίας που προβλέπεται 
στο προηγούμενο εδάφιο ορίζεται μεταβατική περίοδος 
τριών ετών, ήτοι από το 1999 ως το 2001, κατά τη διάρκεια 
της οποίας εάν ο Μ.Ο όρος των τετραμήνων σε σχέση με 
το βαθμό των προαγωγικών εξετάσεων στη Β’ τάξη και 
των απολυτήριων εξετάσεων στη Γ’ τάξη είναι μεγαλύτε¬ 
ρος από τρεις (3) μονάδες, αυτός μειώνεται, ώστε να δια¬ 
φέρει απο το βαθμό των προαγωγικών και απολυτηρίων ε¬ 
ξετάσεων κατά τρεις (3) μονάδες. 

3. Ειδικά στην περίπτωση που ο ΜΟ των προφορικών σε 
σχέση με το βαθμό του γραπτού είναι μικρότερος κατά 
τρεις (3) και πλέον μονάδες (στην κλίμακα 0 - 20), είναι δυ¬ 
νατόν, ύστερα από αίτηση του κηδεμόνα του μαθητή ή 
του ίδιου, εφόσον είναι ενήλικος, που υποβάλλεται στη 
Δ/νση ή το Γ ραφείο Δ.Ε. που ανήκει το Λύκειο, στο οποίο 
φοιτά ο μαθητής, να ζητηθεί η παραπομπή του σε προφο¬ 
ρική επανεξέταση. Η επανεξέταση γίνεται εντός τριών (3) 
ημερών από την έκδοση των αποτελεσμάτων από τριμελή 
επιτροπή αποτελούμενη από τον αρμόδιο Σχολικό Σύμ¬ 
βουλο και δύο εκπαιδευτικούς αντίστοιχης ειδικότητας, 
που συγκροτείται στην έδρα κάθε Νομαρχίας. Αν δεν υ- 
πάρχει Σχολικός Σύμβουλος ή κωλύεται, τον αναπληρώ¬ 
νει ένας Καθηγητής Λυκείου με βαθμό Α που ορίζεται από 
την αρμόδια Δ/νση Εκπαίδευσης. Ο μέσος όρος (ΜΟ) των 
βαθμών των μελών της Επιτροπής είναι ο τελικός βαθμός 
της προφορικής βαθμολογίας των τετραμήνων, ο οποίος 
αντικαθιστά τον υπάρχοντα μόνο αν είναι μεγαλύτερος. 
Αν και μετά την επανεξέταση υπάρχει διαφορά ίση ή με¬ 
γαλύτερη τωντεσσάρων (4) μονάδων, ισχύει η διαδικασία 
της προηγούμενης παραγράφου. 

4. Γ ια κάθε μάθημα στο τέλος του διδακτικού έτους ε¬ 
ξάγεται κατά τμήμα ο ΜΟ των προφορικών βαθμών των 
μαθητών μιας τάξης και ο Μ. Ο. των αντίστοιχων γραπτών, 
οι οποίοι καταχωρίζονται σε ειδικούς πίνακες και απο- 
στέλλονται από τη Δ/νση του Σχολείου στους αρμόδιους 
Σχολικούς Συμβούλους. 

Άρθρο 27 

Αναβαθμολόγηση γραπτών δοκιμίων στην Α' τάξη του Ε¬ 
νιαίου Λυκείου 

Σε αναβαθμολόγηση υπόκεινται τα γραπτά δοκίμια των 
μαθητών της Α' Λυκείου με την ακόλουθη διαδικασία: 

1. Η αναβαθμολόγηση γίνεται στη Διεύθυνση ή στο Γρα¬ 
φείο Δευτεροβάθμιας Εκπαίδευσης, στο οποίο υπάγεται 
το αντίστοιχο Λύκειο. 

2. Μέσα σε τρεις (3) εργάσιμες ημέρες από την έκδοση 
των αποτελεσμάτων οι κηδεμόνες των μαθητών ή οι ίδιοι, 
εφόσον είναι ενήλικοι, υποβάλλουν αίτηση στο σχολείο, 
όπου φοιτούν, με την οποία ζητούν την αναβαθμολόγηση 
ενός ή περισσότερων γραπτών δοκιμίων. Η αίτηση συνο¬ 
δεύεται με το προβλεπόμενο παράβολο για κάθε γραπτό 
δοκίμιο. 

3. Οι Διευθυντές των Λυκείων, μόλις λήξει η προθεσμία, 
διαβιβάζουν τα προς αναβαθμολόγηση γραπτά με καλυμ¬ 
μένα το όνομα του μαθητή και τον αρχικό βαθμό του κα¬ 
θηγητή στην αρμόδια Διεύθυνση ή το Γραφείο Εκπαίδευ¬ 
σης Δευτεροβάθμιας Εκπαίδευσης. 

4. Με απόφαση του οικείου Προϊσταμένου συγκροτεί¬ 
ται Επιτροπή αναβαθμολόγησης, η οποία αποτελείται 
από δύο τουλάχιστον καθηγητές της ίδιας ή συγγενούς 
ειδικότητας, με το μάθημα, στο οποίο ζητείται η ανα¬ 
βαθμολόγηση, και ορίζεται η ημέρα και η ώρα που θα 
διεξαχθεί η αναβαθμολόγηση. Αποκλείονται ως ανα- 
βαθμολογητές οι καθηγητές που αρχικώς βαθμολόγη¬ 
σαν το γραπτό. Αν τα προς αναβαθμολόγηση γραπτά υ¬ 
περβαίνουν τα διακόσια (200), στην Επιτροπή προστί¬ 
θενται δύο επιπλέον αναβαθμολογητές και τα γραπτά 
κατανέμονται ισότιμα μεταξύ των δύο ομάδων αναβαθ- 
μολογητών. 

5. Τα γραπτά δοκίμια αναβαθμολογούνται από τους δύο 
(2) καθηγητές, οι οποίοι αναγράφουν το βαθμό τους στο 
γραπτό. Ο βαθμός του πρώτου καλύπτεται με αδιαφανή 
ταινία. Ο μέσος όρος των δύο βαθμολογιών αποτελεί τον 
τελικό βαθμό του μαθήματος. Αν μεταξύ των δύο ανα- 
βαθμολογητών υπάρχει διαφορά μεγαλύτερη των τριών 
μονάδων προστίθεται και τρίτος αναβαθμολογητής και ο 
τελικός βαθμός είναι ίσος με το μέσο όρο και των τριών 
βαθμών. 

6. Με την ολοκλήρωση της διαδικασίας η αρμόδια Διεύ¬ 
θυνση ή το Γ ραφείο Εκπαίδευσης συντάσσει σχετικό πρα¬ 
κτικό, στο οποίο περιέχεται η οριστική βαθμολογία των 
γραπτών, το οποίο και αποστέλλει στα Λύκεια προέλευ¬ 
σης τους. 

Άρθρο 28 

Μαθητές μη προσερχόμενοι στις γραπτές εξετάσεις 

1. Μαθητής που προσέρχεται μετά την ανακοίνωση των 
θεμάτων σε κάθε είδους εξέταση δεν γίνεται δεκτός σε 
αυτήν και βαθμολογείται με τον κατώτερο βαθμό «κακώς» 
μηδέν (0). 

2. Μαθητής της Α'τάξης του Λυκείου που απουσιάζει δι¬ 
καιολογημένα από την εξέταση μαθήματος, λόγω ασθέ¬ 
νειας ή άλλου αποχρώντος λόγου, με αίτηση του κηδεμό¬ 
να ή του ιδίου, εφόσον είναι ενήλικος, που υποβάλλεται 
στο Διευθυντή του Λυκείου, εξετάζεται άλλη ημέρα εντός 
της εξεταστικής περιόδου του Ιουνίου, την οποία ορίζει με 
απόφασή της η Λυκειακή Επιτροπή. Εφόσον αδυνατεί να 
εξεταστεί κατά την περίοδο αυτή, παραπέμπεται σε εξέ¬ 
ταση το Σεπτέμβριο, η οποία διενεργείται στο Λύκειό του. 
Αν είναι μαθητής των τάξεων Β' και Γ παραπέμπεται σε ε¬ 
ξέταση το Σεπτέμβριο, σύμφωνα με όσα προβλέπονται 
στην παράγραφο 5 του παρόντος άρθρου. Η ασθένεια βε¬ 
βαιώνεται σύμφωνα με τις διατάξεις της παραγράφου 7 
του άρθρου 5 της Απόφασης με αριθμό ΣΤ5/71/1986του 
Υπουργού Εθνικής Παιδείας και Θρησκευμάτων 
(ΦΕΚ.834Β'). 

3. Μαθητής που απουσιάζει αδικαιολόγητα βαθμολο¬ 
γείται από την Επιτροπή με τον κατώτερο βαθμό «κακώς» 
μηδέν (0). 

4. Για τους μαθητές που αποχωρούν μετά την ανακοί¬ 
νωση των θεμάτων εξετάσεων λόγω αιφνίδιας και εμφα¬ 


νούς ασθένειας, η οποία βεβαιώνεται από ιατρικό πιστο¬ 
ποιητικό Κρατικού Νοσοκομείου ή άλλου δημόσιου φο¬ 
ρέα υγειονομικής περίθαλψης, ισχύουν όσα προβλέπο- 
νται στην παράγραφο 2 του παρόντος άρθρου. 

5. Μαθητής των τάξεων Β' και Γ του Ενιαίου Λυκείου 
που απούσιασε δικαιολογημένα λόγω ανωτέρας βίας, α¬ 
σθένειας ή άλλου σοβαρού οικογενειακού λόγου από ε¬ 
ξέταση ενός ή περισσοτέρων μαθημάτων ή αποχώρησε 
για τους ίδιους λόγους από τις σχετικές εξετάσεις, παρα- 
πέμπεται σε γραπτή εξέταση στο μάθημα ή στα μαθήμα¬ 
τα που οφείλει το μήνα Σεπτέμβριο. Η κάθεΔ/νση Δ.Ε. ο¬ 
ρίζει ένα Λύκειο στο Νομό, στο οποίο εξετάζονται οι μα¬ 
θητές αυτοί με κοινά σε εθνικό επίπεδο θέματα που 
καθορίζει η Κεντρική Επιτροπή Εξετάσεων. Τα γραπτά 
των μαθητών αυτών διορθώνονται με τη διαδικασία που 
περιγράφηκε στο άρθρο 25 σε δύο βαθμολογικά κέντρα 
που συγκροτούνται με απόφαση του Υπουργού Εθνικής 
Παιδείας και Θρησκευμάτων στην Αθήνα και στη Θεσσα¬ 
λονίκη. Στην απόφαση καθορίζονται και οι περιοχές ευ¬ 
θύνης του καθενός. 

6. Για να συμμετάσχει μαθητής στις εξετάσεις περιόδου 
Σεπτεμβρίου θα πρέπει: 

α) να έχει δικαιολογητικά ασθένειας από Δημόσιο Νο¬ 
σοκομείο, από τα οποία θα προκύπτει η αδυναμία του μα¬ 
θητή για τη συμμετοχή του στις εξετάσεις του Ιουνίου, ε¬ 
πικυρωμένα από την αρμόδια Υγειονομική Επιτροπή. 

β)να έχει άλλα δικαιολογητικά που ο Σύλλογος των δι¬ 
δασκόντων κρίνει επαρκή για τη δικαιολόγηση της μη 
συμμετοχής του στις εξετάσεις του Ιουνίου και επικυρώ¬ 
νει ο αρμόδιος Προϊστάμενος κάθε Διεύθυνσης. Δεν θεω¬ 
ρούνται επαρκείς απλές ιατρικές βεβαιώσεις από ιδιώτες 
ή υπεύθυνες δηλώσεις των μαθητών ή των γονέων και κη¬ 
δεμόνων τους. 

7 . Αν οι μαθητές αυτοί βρίσκονται στην τελευταία τάξη 
του Λυκείου, έχουν δικαίωμα να πάρουν μέρος στις δια¬ 
δικασίες πρόσβασης στα τριτοβάθμια ιδρύματα το επό¬ 
μενο ακαδημαϊκό έτος. 

8. Σε κάθε περίπτωση απουσίας μαθητή προβλεπόμε- 
νης από το άρθρο αυτό συντάσσεται σχετικό πρακτικό 
στο βιβλίο πράξεων που τηρεί η Λυκειακή Επιτροπή. 

Άρθρο 29 

Επιστροφή και φύλαξη γραπτών δοκιμίων 

1. Η Επιτροπή του Βαθμολογικού Κέντρου με την ολο¬ 
κλήρωση της βαθμολόγησης των γραπτών ενός Λυκείου 
αποστέλλει τα γραπτά των προαγωγικών και απολυτή¬ 
ριων εξετάσεων στα οικεία Λύκεια. 

2. Τα γραπτά δοκίμια των μαθητών, σε όλα τα είδη και τα 
επίπεδα των γραπτών εξετάσεων, μετά τη βαθμολόγησή 
τους, ταξινομούνται με την ευθύνη της Επιτροπής Εξετά¬ 
σεων κάθε Λυκείου, αρχειοθετούνται και φυλάσσονται 
στο αρχείο του Σχολείου ως το μήνα Μάιο του επόμενου 
σχολικού έτους, οπότε καταστρέφονται με πράξη της Λυ- 
κειακής Επιτροπής Εξετάσεων. 

Άρθρο 30 

Εξέταση των μαθητών με ειδικές ανάγκες* 

1. Οι μαθητές που αναφέρονται στο άρθρο 32 του Ν. 
1566/1985 εξετάζονται προφορικά ή γραπτά, κατά περί¬ 
πτωση, ανάλογα με τις δυνατότητάς τους και αξιολογού- 

νται με βάση το ένα (1) από τα δύο (2) προβλεπόμενα είδη 
εξέτασης και μόνο. Ειδικότερα: 
α) Εξετάζονται μόνον προφορικά: 
ί. Μαθητές τυφλοί και όσοι πάσχουν από σοβαρές δια¬ 
ταραχές στην όραση. 

ϊι. Μαθητές που αδυνατούν να υποστούν γραπτή εξέτα¬ 
ση εξαιτίας μόνιμης ή παροδικής σωματικής βλάβης. 

ίϋ. Μαθητές, η επίδοση των οποίων δεν μπορεί να ελεγ¬ 
χθεί με γραπτή δοκιμασία, λόγω ειδικής διαταραχής του 
λόγου (λεγασθένεια, δυσλεξία). 

β) Εξετάζονται μόνο γραπτά μαθητές κωφοί, βαρήκοοι 
σε ποσοστό 67% και πάνω και όσοι παρουσιάζουν προ¬ 
βλήματα διαταραχής στο λόγο (δυσαρθρία, κεκεδισμό 
κλπ). 

2.0ι παθήσεις των περ. ί και Ν του εδαφίου α' και του ε¬ 
δαφίου β'της προηγούμενης παραγράφου βεβαιώνονται 
από την οικεία Πρωτοβάθμια Υγειονομική Επιτροπή, η ο¬ 
ποία εκδίδει σχετική γνωμάτευση ύστερα από αίτηση των 
ενδιαφερομέν ων. 

3. Η πάθηση των μαθητώντης περ. ϋί του εδαφίου α'της 
παραγράφου 1 του παρόντος άρθρου βεβαιώνεται με ει¬ 
δική διαγνωστική έκθεση αναγνωρισμένου δημόσιου Ια- 
τροπαιδαγωγικού Κέντρου ή Σταθμού που εκδίδεται, ύ¬ 
στερα από αίτηση των ενδιαφερομένων και ισχύει για τρία 
(3) συνεχόμενα χρόνια από την έκδοσή της. 

4. Οι μαθητές του άρθρου αυτού εξετάζονται ταυτόχρο¬ 
να με τους μαθητές της τάξης στην οποία ανήκουν και στα 
ίδια θέματα, σύμφωνα με τις διατάξεις του παρόντος. Ει¬ 
δικά, οι μαθητές του εδαφίου α' της παραγράφου 1 του 
παρόντος άρθρου εξετάζονται ενώπιον επιτροπής, την ο¬ 
ποία συγκροτεί για το σκοπό αυτό ο Διευθυντής του Λυ¬ 
κείου και την αποτελούν ο ίδιος ή ο Υποδιευθυντής, ως 
Πρόεδρος, και δύο (2) καθηγητές της ίδιας ή συγγενούς 
ειδικότητας. Ο μέσος όρος (ΜΟ) των βαθμών των δύο (2) 
καθηγητών είναι ο βαθμός του μαθητή στο εξεταζόμενο 
μάθημα. 

5. Κατ’ εξαίρεση οι βαθμοί των μαθητών του εδαφίου β' 
της παραγράφου 1 του παρόντος άρθρου στα μαθήματα 
των Ξένων Γλωσσών και της Αισθητικής Αγωγής δεν λαμ- 
βάνονται υπόψη κατά την εξαγωγή του αποτελέσματος 
της ετήσιας προόδου ούτε στο γενικό βαθμό προαγωγής 
ή απόλυσης. 

6.0ι ειδικές γνωματεύσεις που βεβαιώνουντις παραπά¬ 
νω παθήσεις κατατίθενται στη Διεύθυνση του Σχολείου το 
Σεπτέμβριο εκάστου έτους. 

ΚΕΦΑΛΑΙΟ Ε' 

ΑΠΟΤΕΛΕΣΜΑΤΑ ΤΗΣ ΕΤΗΣΙΑΣ ΕΠΙΔΟΣΗΣ ΤΟΥ 

ΜΑΘΗΤΗ 

Άρθρο 31 

Εξαγωγή του βαθμού ετήσιας επίδοσης κατά μάθημα 

1. Για όλες τις τάξεις του Λυκείου ο βαθμός ετήσιας ε¬ 
πίδοσης του μαθητή σε κάθε μάθημα γραπτώς εξεταζό¬ 
μενο προκύπτει από το άθροισμα του μέσου όρου των 
δύο τετραμήνων, μετά την ενδεχόμενη προσαρμογή του, 
όπως προβλέπεται από τα άρθρα 26 και 27 του παρόντος 
και το βαθμό των γραπτών εξετάσεων του Ιουνίου, το ο¬ 
ποίο άθροισμα διαιρείται δια δύο (2). Ο μέσος όρος γρά¬ 
φεται με προσέγγιση δεκάτου. 


2. Ο βαθμός ετήσιας επίδοσης στα μαθήματα που απο¬ 
τελούν κλάδους είναι ο ΜΟ των βαθμών των μαθημάτων - 
κλάδων, και γράφεται ως δεκαδικός με προσέγγιση δεκά¬ 
του, εκτός από αυτά που αναφέρονται στο άρθρο 5 πα¬ 
ράγραφος 5 του παρόντος. 

3. Γιατα μαθήματα που δεν εξετάζονται γραπτά βαθμός 
ετήσιας επίδοσης είναι ο ΜΟ των δύο τετραμηνιαίων βαθ¬ 
μολογιών. 

4. Σε περίπτωση που για οποιονδήποτε λόγο λείπει ένας 
από τους τετραμηνιαίους βαθμούς, αναπληρώνεται από 
αυτόν που υπάρχει. 

Άρθρο 32 

Εξαγωγή του βαθμού προαγωγής ή απόλυσης (Γενικός 
Μέσος Όρος - ΓΜΟ) 

1. Σε όλες τις τάξεις του Λυκείου ο γενικός μέσος όρος 
(ΓΜΟ) προκύπτει από το μέσο όρο των γραπτώς εξεταζο- 
μένων μαθημάτων και εκφράζεται με προσέγγιση δεκά¬ 
του. 

2. Γιατα μαθήματα τα οποία δεν εξετάζονται γραπτώς ο 
βαθμός επίδοσης των μαθητών σε αυτά αναγράφεται στο 
Απολυτήριο τους ή στο οικείο αποδεικτικό, καθώς και στα 
υπηρεσιακά βιβλία. 

3. Κατ' εξαίρεση, λόγω της ανομοιομορφίας που υπάρ¬ 
χει ως προς τη διδασκαλία των ξένων γλωσσών και των 
προβλημάτων που δημιουργούνται από την ένταξη των 
μαθητών σε μη συγκρίσιμα επίπεδα, ο μέσος όρος επίδο¬ 
σης στα μαθήματα αυτά δεν συνυπολογίζεται στην εξα¬ 
γωγή του γενικού μέσου όρου των τάξεων Β' και Γ , έως 
την οριστική ρύθμιση και ομοιόμορφη εφαρμογή της δι¬ 
δασκαλίας των ξένων γλωσσών σε όλα τα Λύκεια. Σε κάθε 
περίπτωση η κατά τα ως άνω ρύθμιση λαμβάνει χώρα ε¬ 
ντός αποκλειστικής προθεσμίας τριών ετών από τη δημο¬ 
σίευση του παρόντος. Η επίδοση των μαθητών στα μαθή¬ 
ματα των ξένων γλωσσών αναγράφεται κατά τη διάρκεια 
της παραπάνω περιόδου στο αποδεικτικό της Β' τάξης, 
καθώς και στο Απολυτήριο του Λυκείου (βαθμός της Γ Λυ¬ 
κείου) και σε παρένθεση μέσα σημειώνεται το επίπεδο (Α 
ή Β), στο οποίο είχε καταταγεί ο αντίστοιχος μαθητής. Ό¬ 
που δεν υπάρχουν επίπεδα σημειώνεται μέσα στην πα¬ 
ρένθεση παύλα (-). Ο τρόπος συνυπολογισμού του βαθ¬ 
μού των ξένων γλωσσών στο Γ ενικό Μέσο Όρο του Απο¬ 
λυτηρίου του Ενιαίου Λυκείου θα καθοριστεί με απόφαση 
του Υπουργού Εθνικής Παιδείας και Θρησκευμάτων. 

4. Προκειμένου για τα Εσπερινά Λύκεια γίνεται αντι- 
στοίχηση των τάξεων, σύμφωνα με τις διατάξεις του άρ¬ 
θρου 3 του ΒΔ 617/1961 (ΦΕΚ 149Β). Στην Α'και Β'τάξη 
των Εσπερινών Λυκείων οι προαγωγικές εξετάσεις διεξά¬ 
γονται όπως στην Α' τάξη των ημερήσιων Λυκείων. Στη Γ 
τάξη οι εξετάσεις διεξάγονται όπως στη Β' τάξη των ημε¬ 
ρήσιων Λυκείων και στη Δ' όπως στη Γ τάξη των ημερή¬ 
σιων Λυκείων και στα μαθήματα που προβλέπονται από το 
ισχύον για τα Λύκεια αυτά πρόγραμμα. 

Άρθρο 33 

Βαθμός Απολυτηρίου Ενιαίου Λυκείου 

1. Για την εξαγωγή του βαθμού του Απολυτηρίου του Ε¬ 
νιαίου Λυκείου ο Γενικός Μέσος Όρος (ΓΜΟ) της Β'τάξης 
πολλαπλασιάζεται επί τρία (3) και ο ΓΜΟ της Γ τάξης, 
πολλαπλασιάζεται επί 7. Τα δύο γινόμενα προστίθενται 

και το άθροισμα διαιρείται δια δέκα (10), δηλαδή κατάτον 
τύπο: 3Β+7Γ 
10 

και γράφεται ως δεκαδικός με προσέγγιση δεκάτου. 

2. Στο Απολυτήριο του Ενιαίου Λυκείου αναγράφονται, 
εκτός από το γενικό βαθμό, η κατεύθυνση και ο κύκλος 
που παρακολούθησε ο μαθητής στη Γτάξη, η αναλυτική 
γενική βαθμολογία στα μαθήματα της Γ'τάξης, καθώς και 
ο γενικός βαθμός προαγωγής στη Β'τάξη του Ενιαίου Λυ¬ 
κείου. 

Άρθρο 34 

Προαγωγή, απόλυση και απόρριψη μαθητών 

1. Μαθητής Λυκείου προάγεται ή απολύεται: 

α)Στην Α' τάξη, αν έχει: ί. γενικό μέσο όρο σε όλα τα 
γραπτώς εξεταζόμενα μαθήματα δέκα (10) και ίί. μέσο ό¬ 
ρο δέκα (10) στο σύνολο των εξής μαθήματα Γ ενικής Παι¬ 
δείας: Αρχαία και Νέα Ελληνικά, Ιστορία, Μαθηματικά, 
Φυσική και Χημεία. 

β) Στη Β' τάξη, αν έχει: ί. γενικό μέσο όρο δέκα (10) σε 
άλατα γραπτώς εξεταζόμενα μαθήματα, ίί. μέσο όρο δέ¬ 
κα (10) στα μαθήματα Κατευθύνσεων και στα ακόλουθα 
μαθήματα Γενικής Παιδείας: Αρχαία και Νέα Ελληνικά, Ι¬ 
στορία, Μαθηματικά, Φυσική, Χημεία, Βιολογία, τα οποία 
νοούνται ως ένα ενιαίο σύνολο. 

γ) Στη Γ τάξη, αν έχει: ί. γενικό μέσο όρο δέκα (10) σε 
όλα τα γραπτώς εξεταζόμενα μαθήματα, ϋ. μέσο όρο δέ¬ 
κα (10) στα μαθήματα των Κατευθύνσεων και στα ακό¬ 
λουθα μαθήματα Γενικής Παιδείας: Ελληνική Γραμμα¬ 
τεία, Νεότερη Ελληνική Ιστορία, Μαθηματικά και Στοιχεία 
Στατιστικής, Φυσική και Βιολογία, τα οποία νοούνται ως έ¬ 
να ενιαίο σύνολο. 

δ) Μέσοι όροι στα μαθήματα, που αναφέρθηκαν προη¬ 
γουμένως στις περιπτώσεις ίί των εδ α', β' και γ', ίσοι ή με¬ 
γαλύτεροι του εννέα και μισό (9,5) θεωρούνται για την 
προαγωγή ενός μαθητή ισοδύναμοι με 10, χωρίς να 
στρογγυλοποιούνται σ’ αυτό, υπό τον όρο ότι ο γενικός 
μέσος όρος της επίδοσης του μαθητή σε όλα τα γραπτώς 
εξεταζόμενα μαθήματα της αντίστοιχης τάξης είναι του¬ 
λάχιστον πλήρες δέκα (10). 

2. Σε όλες τις υπόλοιπες περιπτώσεις ο μαθητής δεν 
προάγεται ή δεν απολύεται. 

3. Οιμαθητέςπου δενπροάγονταιεπαναλαμβάνουντην 
τάξη. Αν πρόκειται για μαθητές της Γ' τάξης, αυτοί έχουν 
τις εξής δυνατότητες: 

α. Να επαναλάβουν τη φοίτηση στη Γ τάξη και να επα- 
νεξετασθούν σε όλα τα μαθήματα. 

β. Να προσέλθουν στις γραπτές εξετάσεις του Ιουνίου 
του επόμενου σχολικού έτους για τα μαθήματα στα οποία 
υστέρησαν, χωρίς να φοιτήσουν στο Λύκειο. Στην περί¬ 
πτωση αυτή παραμένει αμετάβλητος ο βαθμός των τε- 
τραμήνων. 

4. Οι μαθητές αυτοί δηλώνουν την επιλογή τους με υ¬ 
πεύθυνη δήλωση του Ν. 1599/86που καταθέτουν το πρώ¬ 
το ΙΟήμερο του Σεπτεμβρίου στη Δ/νση του Λυκείου στο 
οποίο φοιτούσαν. Αν αλλάξουν γνώμη μπορούν να ανα¬ 
καλέσουν τη δήλωσή τους μέσα στο πρώτο δίμηνο του 
σχολικού έτους. 


Άρθρο 35 

Επανάληψη εξετάσεων για την απόκτηση του Απολυτη¬ 
ρίου του Ενιαίου Λυκείου 

1. Οι απόφοιτοι του Ενιαίου Λυκείου, οι οποίοι δεν είναι 
ικανοποιημένοι με το Γενικό Βαθμό του Απολυτηρίου 
τους, έχουν τη δυνατότητα να ζητήσουν με υπεύθυνη δή¬ 
λωσή τους, που κατατίθεται στο Λύκειο αποφοίτησής 
τους εντός δεκαπέντε (15) ημερών μετά την έκδοση των 
αποτελεσμάτων ότι δεν επιθυμούν την χορήγηση Απολυ¬ 
τηρίου και ότι προτίθενται να αποκτήσουν νέο Απολυτή¬ 
ριο κατά το επόμενο σχολικό έτος. Στην περίπτωση αυτή 
εκδίδεταιπροσωρινό αποδεικτικό σπουδών, στο οποίο α¬ 
ναγράφεται ότι ισχύει για ένα μόνο έτος και παρέχει τη 
δυνατότητα συμμετοχής στη διαδικασία επιλογής για τα 
τριτοβάθμια ιδρύματα. Αν ένας απόφοιτος Λυκείου εισα- 
χθεί σε Τμήμα της τριτοβάθμιας εκπαίδευσης, για την 
εγγραφή του σε αυτό απαιτείται η έκδοση οριστικού α¬ 
πολυτήριου τίτλου. 

2. Για την απόκτηση Απολυτηρίου οι μαθητές της παρα¬ 
πάνω κατηγορίας έχουν τις εξής δυνατότητες: 

α. Να φοιτήσουν εκ νέου στη Γ’τάξη και να επαναλάβουν 
κανονικά όλα τα μαθήματα. 

β. Να συμμετάσχουν μόνο στις γραπτές απολυτήριες ε¬ 
ξετάσεις όλων των μαθημάτων, διατηρώντας τη βαθμο¬ 
λογία των τετραμήνων. 

3. Για τους μαθητές που δε θα κάνουν χρήση των ανω¬ 
τέρω δυνατοτήτων, εκδίδεται το επόμενο έτος Απολυτή¬ 
ριο με βάση την προηγούμενη βαθμολογία τους. 

Άρθρο 36 

Κατατακτήριες εξετάσεις των «κατ’ ιδίαν διδαχθέντων 
μαθητών» 

1. Στην κατηγορία αυτή υπάγονται οι μαθητές των Άρ¬ 
θρων 1 και 2του ΝΔ 1197/1972 (ΦΕΚ 109Α). 

2. Οι αποφάσεις με αριθμό 24945/1973 (ΦΕΚ 314Β), 
48661/1974 (ΦΕΚ 607Β), 42373/1976 (ΦΕΚ 625Β), 
Γ2/3922/28-12-84 (ΦΕΚ 878Β), Γ2/3031/22-10-85 (ΦΕΚ 
726Β), Γ2/3560/25-09-89 (ΦΕΚ 720Β), του Υπουργού Ε¬ 
θνικής Παιδείας και Θρησκευμάτων, οι οποίες καθορί¬ 
ζουν τις παθήσεις των μαθητών που δικαιολογούν την υ¬ 
παγωγή τους στην κατηγορία των «κατ’ ιδίαν διδαχθέ- 
ντων», εξακολουθούν να ισχύουν. 

3. Ως προς τα απαιτούμενα δικαιολογητικάγιατην υπα¬ 
γωγή μαθητή στους «κατ’ ιδίαν διδαχθέντες» ισχύει η 
ΣΤ/29/18-05-87 (ΦΕΚ 834Β) απόφαση του Υπουργού Ε¬ 
θνικής Παιδείας και Θρησκευμάτων. 

4. Οι «κατ’ ιδίαν διδαχθέντες μαθητές» εξετάζονται μό¬ 
νο γραπτά κατά την εξεταστική περίοδο του Ιουνίου ταυ¬ 
τόχρονα με τους κανονικούς μαθητές της αντίστοιχης τά¬ 
ξης του Λυκείου, στην οποία ζητούν την εξέταση, στην ί¬ 
δια εξεταστέα ύλη και στα ίδια θέματα. 

5. Τα γραπτά δοκίμια των μαθητών αυτών βαθμολογού¬ 
νται με την ίδια διαδικασία που ακολουθείται για τα γρα¬ 
πτά των μαθητώντηςτάξης, στην οποία υποβάλλονται σε 
εξέταση. 

6. Οι μαθητές αυτοί προάγονται ή απολύονται κατά τις 
διατάξεις του άρθρου 34 του παρόντος. 

7. Όπου απαιτείται επιλογή μαθημάτων ή προτίμηση κα¬ 
τεύθυνσης σπουδών κατατίθεται από τον ενδιαφερόμενο 

σχετική Δήλωση του Ν. 1599/1986 στο Διευθυντή του Λυ¬ 
κείου. 

Άρθρο 37 

Μαθητές από ξένα Σχολεία 

Η παράγραφος 6του Άρθρου 3 του Π.Δ. 182/1984 (ΦΕΚ 
60Α) αντικαθίσταται ως εξής: 

«6. Οι μαθητές που εμπίπτουν στις διατάξεις των παρα¬ 
γράφων 1,2 και 3 του τροποποιούμενου άρθρου και φοι¬ 
τούν σε ελληνικό Ενιαίο Λύκειο προάγονται ή απολύονται, 
όταν έχουν επιτύχει τη βαθμολογική βάση που προβλέπε- 
ται από τις διατάξεις του παραπάνω διατάγματος κατά 
περίπτωση ως εξής: 

α) Κατά το πρώτο έτος της φοίτησής τους σε ελληνικό 
Ενιαίο Λύκειο εφαρμόζονται οι διατάξεις των εδαφίων α 
και β της παρ. 2 του άρθρου 35 του παρόντος, με παράλ¬ 
ληλη μείωση του προβλεπόμενου μέσου όρου δέκα (10) 
κατά δύο μονάδες. 

β) Κατά το δεύτερο έτος της φοίτησης τους σε ελληνι¬ 
κό Ενιαίο Λύκειο εφαρμόζονται οι διατάξεις των εδαφίων 
α και β της παρ. 2 του άρθρου 35 του παρόντος, με πα¬ 
ράλληλη μείωση του προβλεπόμενου μέσου όρου δέκα 
(10) κατά μία (1) μονάδα 

γ) Οι μαθητές της κατηγορίας αυτής μετά το δεύτερο έ- 
τος της φοίτησής τους σε ελληνικό Ενιαίο Λύκειο εξετά¬ 
ζονται, βαθμολογούνται και προάγονται όπως προβλέπε- 
ται από τις διατάξεις του παρόντος για τους μαθητές της 
ημεδαπής». 

Άρθρο 38 

Χαρακτηρισμός φοίτησης και συνέπειες στην προαγωγή 
και απόλυση μαθητών 

1. Αντικαθίσταται το άρθρο 2 του Π.Δ. 485/1983 (ΦΕΚ 
184Α) ως εξής: 

«1 .Η φοίτηση όλων των μαθητών των Σχολείων Δ. Ε. χα¬ 
ρακτηρίζεται με πράξη του Συλλόγου των Διδασκόντων 
καθηγητών την ημέρα που λήγουν τα μαθήματα ως επαρ¬ 
κής ή ανεπαρκής, με βάση το σύνολο των απουσιών που 
σημειώθηκαν κατά τη διάρκεια του διδακτικού έτους, σε 
συνδυασμό με την ετήσια προφορική επίδοση σε όλα τα 
μαθήματα. 

2. Επαρκής χαρακτηρίζεται η φοίτηση στην περίπτωση 
κατά την οποία: 

α) Το σύνολο των απουσιών του μαθητή, που σημειώ¬ 
θηκε κατά το λήγον διδακτικό έτος, δεν υπερβαίνει τις πε¬ 
νήντα (50), ανεξάρτητα από το δικαιολογητικό τους λόγο. 

β) Το σύνολο των απουσιών του μαθητή, δεν υπερβαίνει 
τις εκατό (100), από τις οποίες οι μισές είναι δικαιολογημέ¬ 
νες ή οφείλονται σε ασθένεια που βεβαιώνεται, σύμφωνα με 
το άρθρο 3 του παρόντος. Κατ’ εξαίρεση, ο Σύλλογος των 
διδασκόντων κάθε Σχολείου με ειδική πράξη του χαρακτη¬ 
ρίζει ως επαρκή τη φοίτηση μαθητή που σημείωσε από εκα¬ 
τόν μία έως εκατόν πενήντα (101-150) απουσίες, υπό την 
προϋπόθεση ότι όλες οι απουσίες πάνω από τις πενήντα 
(50) είναι δικαιολογημένες και οφείλονται σε ασθένεια που 
βεβαιώνεται σύμφωνα με τα παραπάνω, και η επίδοσή του 
κρίνεται ιδιαίτερα ικανοποιητική. Ως ιδιαίτερα ικανοποιητι¬ 
κή κρίνεται στην προκειμένη περίπτωση η επίδοση του μα¬ 
θητή όταν ο γενικός μέσος όρος της προφορικής βαθμο¬ 
λογίας (ΓΜΟ), όπως προκύπτει από το άθροισμα των ΜΟ 


των δύο τετραμηνιαίων βαθμών στο Λύκειο και των τριών 
τριμηνιαίων στα Γυμνάσια, διαιρούμενο με τον αριθμό των 
διδασκόμενων μαθημάτων, είναι τουλάχιστον δεκαπέντε 
(15) πλήρες και η διαγωγή του κοσμιωτάτη. 

γ. Συντρέχουν οιλόγοιπου αναφέρονται στην παρ. 6 εδ. 
δ του άρθρου 1 του Π.Δ. 294/1980. 

3. Η ισχύς της παρούσης αρχίζει απο το σχολικό έτος 
1998-1999». 

2. Οι μαθητές, των οποίων η φοίτηση χαρακτηρίζεται ε¬ 
παρκής, προσέρχονται κανονικά στις προαγωγικές και α¬ 
πολυτήριες εξετάσεις του Ιουνίου. 

3. Ανεπαρκής χαρακτηρίζεται η φοίτηση μαθητή που 
σημείωσε πάνω από πενήντα (50) απουσίες και δεν εμπί¬ 
πτει σε καμία από τις περιπτώσεις που προαναφέρθηκαν. 

4. Οι μαθητές, των οποίων η φοίτηση χαρακτηρίζεται α¬ 
νεπαρκής, είναι υποχρεωμένοι να επαναλάβουντη φοίτη¬ 
ση στην ίδια τάξη . 

5. Για τους μαθητές, που φοιτούν στα εσπερινά σχο¬ 
λεία, τα αριθμητικά όρια των απουσιών για το χαρακτηρι¬ 
σμό της φοίτησης προσαυξάνονται κατά τριάντα (30) α¬ 
πουσίες για κάθε περίπτωση. 

6. Κατ’ εξαίρεση, η φοίτηση των μαθητών της Γ τάξης 
των ημερήσιων Λυκείων και της Δ' τάξης των εσπερινών 
για το σχολικό έτος 1998-99 χαρακτηρίζεται σύμφωνα με 
τις διατάξεις του άρθρου 2 του Π.Δ. 485/1983. 

Άρθρο 39 
Λοιπά θέματα 

1. Στον ατομικό φάκελο αξιολόγησης κάθε μαθητή εί¬ 
ναι δυνατό να εντάσσεται και ποιοτική αξιολόγηση του 
μαθητή. Η ποιοτική αξιολόγηση αναφέρεται σε χαρακτη¬ 
ριστικά που έχουν αποκλειστικά και μόνο σχέση με τη 
δραστηριότητα του μαθητή στο πλαίσιο του σχολείου και 
τις μαθησιακές του δεξιότητες και αποσκοπεί στην πλη¬ 
ρέστερη ενημέρωση του μαθητή και των γονέων του σε 
ζητήματα σχετικά με τα παραπάνω θέματα και την συνο¬ 
λική γενικά επίδοση και εικόνα του στο σχολείο. Δεν ανα- 
φέρεται σε εκτιμήσεις ικανοτήτων που απαιτούν εξειδι- 
κευμένες γνώσεις ή απαιτούν ειδικά μέσα εκτίμησης. Η 
ποιοτική αξιολόγηση μπορεί να γίνεται είτε με την απλή 
αναγραφή σχολίων από τον εκπαιδευτικό σε ειδικό λευ¬ 
κό έντυπο, είτε με τη συμπλήρωση ερωτηματολογίων πε¬ 
ριγραφικής αξιολόγησης, τα οποία εκπονούνται σε επί¬ 
πεδο σχολικής μονάδας. Σχετικά υποδείγματα ερωτημα¬ 
τολογίων ποιοτικής αξιολόγησης αποστέλλονται στα 
σχολεία με ευθύνη του Υπουργείου Εθνικής Παιδείας και 
Θρησκευμάτων. 

2. Στο φάκελο αξιολόγησης της επίδοσης του μαθητή 
μπορεί να περιλαμβάνονται και ερωτηματολόγια των μα¬ 
θητών. Τα ερωτηματολόγια αυτοαξιολόγησης των μαθη¬ 
τών εκπονούνται σε επίπεδο σχολικής μονάδας με ευθύ¬ 
νη του Συλλόγου των διδασκόντων και σε συνεργασία με 
τις Μαθητικές Κοινότητες, με βάση υποδείγματα, τα ο¬ 
ποία αποστέλλονται στο σχολείο από το Υπουργείο Εθνι¬ 
κής Παιδείας και Θρησκευμάτων. 

Άρθρο 40 

Καταργούμενες διατάξεις 

Κάθε διάταξη που ρυθμίζει με διαφορετικό τρόπο τα θέ¬ 
ματα του παρόντος Προεδρικού Διατάγματος παύει να ι- 

σχύει από τη δημοσίευσή του στην Εφημερίδα της Κυ- 
βερνήσεως. Κατ’ εξαίρεση, διατηρούνται σε ισχύ οι 
προηγούμενες διατάξεις για τους μαθητές που φοιτούν 
το έτος 1998-99 στη Γ τάξη των παλαιού τύπου Λυκεί¬ 
ων. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επιμέρους διατάξεις του. 

Στον Υπουργό Εθνικής Παιδείας και Θρησκευμάτων α¬ 


ναθέτουμε την δημοσίευση και εκτέλεση του παρόντος 
διατάγματος. 

Αθήνα, 30 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

